text:
Abamennye amaraso,bakamena amata,har’icyo basigaje kweri?
Bamennnye amata ku giti cy’inyoni 2003.
Mu itohoza ryakozwe n’ikinyamakuru inyangeNews,twashatse kumenya imwe mu mpamvu zaba zitera leta y’Urwanda kwibasira abaturage ishinzwe kuyobora,kuko ntabwo bisanzwe kuko leta ubusanzwe abanyarwanda bayita umubyeyi.
Biragoye rero kubona umubyeyi ushobora kwanga abana y’ibyariye akabacamo ibice ashingiye kumbaraga zabo cyangwa intege nke zabo,bamwe bakaba abatoni,abandi bakaba abagaragu,aha umuntu akaba yakwibaza ati kuba leta yarafatwaga nk’umubyeyi ubu ikaba ifatwa nk’umwicanyi byagenze bite?.
Byaba byaratewe niki?umuntu iyo avuze amakuru nkaya usanga abambari ba FPR,batangira gutukana ku mbuga za internet nka twitter,cyangwa facebook,uyu usanga ari wa mucyo mubi birirwa bigisha abantu ngo biheshe agaciro,Sinzi niba kwihesha agaciro bisobanura gutukana,ariko kandi biranumvikana cyane rwose.
Ngo umwera uturutse ibukuru bucya wakwiriye hose,uyu n’umugani waciwe nabakurambere, ese wowe wavuga ute ko umuntu nka perezida w’igihugu yavuga mumfura zateranye zimushagaye zimutezeho ijambo rihumuriza, yarangiza ati amazira ntoki!! mu nteko,yuzuyemo abagabo nagore Imfura n’Imfura kazi!!,bose bagakoma amashyi bakabuzwa niki kwitabira iyo ntero mu gihe bose bahindutse inkoma mashyi!
Ndibuka ko 1994 hamenetse amaraso menshi cyane,ingabo za FPR,zitabara abaturage dore ko ari nabo bari bateye abaturage,aho nshatse kuvuga ko iyo FPR yubahiriza imishyikirano,ntigire ubwoba ngo kuko abahutu bari benshi cyane twari kwinjira muri demokarasi ntamaraso amenetse,ariko ibyo FPR yarabyanze ikoresha amayeri yose ashoboka ngo habeho intambara.
Kugirango ibone uko ifata igihugu kuko yar’imaze kubona ko abahutu biteguye gutsemba abatutsi,ariko abahutu iyo baza kureba kure,perezida Habyarimana agapfa bakamureka akagenda kuko nubwo bamuhoreye ntibyababujije ko bibagiraho ingaruka.Nuko baradukira bamena amaraso baturuka haruguru na FPR ituruka hepfo maze bahurira hagati abana babanyarwanda bacirwaho iteka.
Ntibyatinze intambara barayihosha,ariko hasigara ibisigisigi byayo,ngaho batangira gufunga abamennye ayo maraso igice cya M.R.N.D kirafungwa,hasigara igice cya F.P.R na nubu gikomeje kwidengembya,ubwo bigeze muri 2003 F.P.R itangira kwereka abanyarwanda ko nta mukino ifite mu banyarwanda, nibwo yatangiye kumena amajyi y’inkoko kugira ngo izabo boroye za kizungu zibone isoko.
Sibyo gusa,ahubwo baba badukiriye n’amata y’inyambo n’inyamibwa,bayafatira ku giti kinyoni ibyinsi barabyubika,umugabo umwe naramwemeye we yaravuze ati amata yanjye ntimuyabogore reka nicare hasi nyanywe kugeza nyahumuje sinakubwira yatangiye saa tatu zigitondo ageza saa kumi nimwe atarayahumuza ariko yari yagerageje.
Umucyecuru twari kumwe ati mwana wa! Igihugu kimennye amata kikamena amaraso muzaba mureba ibizakurikiraho,ubwo ibyo byose byakorwaga mu rwego rwokugirango inka zabo z’inzungu zibone isoko mu banyarwanda,Dr.Efelmu KABAYIJA arabica biracika abanyarwanda bararira Babura uwabahoza,abandi bati nuko se iwabo bishyuriye perezida kagame amashuri niyompamvu abyitwaza!?Abandi bati reka da!Kagame afite inka nyinshi z’inzungu basahuye za bagogwe bazikura igisenyi babeshya ko zibwe nabacengezi,bazimvanze n’inyarwanda maze abagogwe basigara bavuma abahutu kandi zibwe n’Abatutsi!.


c: text/html

text:
Umukobwa yatwaye inda, se ararakara bya hatari amutegeka kujya kumwereka uwayimuteye, baragenda barahagera,
umusaza yakunje isura bya danger. Umusaza ati ni wowe wantereye umwana inda sha!? Umuhungu ati ni njye muze, ariko reka mbanze nanakuzimanire. Umusaza ati kazimanirwe n’abazimu, nta n’isoni…..(umuhungu aba amuciye mu
ijambo) ati jya utuza vieux, inda sinayihakanye, ni njye wayimuteye, nabyara umuhungu nzaguha taxi ebyiri na miliyoni nk’eshanu zizakubera igishoro mu bucuruzi, umukobwa wawe yambwiye ko kuri banki bakwimye inguzanyo, bityo rero reka guhangayika ikitabuze hano ni amafaranga. Nabyara umuhungu nzaguha ibyo, nabyara umukobwa byo kuko nkeneye
agakobwa cyane nzaguha supermarket, nguhe ikibanza kiri i Bugesera n’isambu ya metero 80 kuri 50 iri i Rwamagana. #Umukobwa aba yitereye hejuru ati hanyuma se #inda iramutse ivuyemo byagenda bite? Umusaza ati ceceka wa mushenzi we,
nivamo azagutera indi, urazana iby’imiteto mu mafaranga!
Umukobwa yatwaye inda, se ararakara bya hatari amutegeka kujya kumwereka uwayimuteye
Umukobwa yatwaye inda, se ararakara bya hatari amutegeka kujya kumwereka uwayimuteye, baragenda barahagera,

robotstxt: allowed

filter: keep


text:
UBUBI BW’IBIYOBYABWENGE N’INGARUKA MBI ZABYO
Iyo urebye isi ubu usanga ihangayikishijwe n’ikoreshwa ry’ibiyobyabwenge wagaruka kuri sosiyete za Kislamu ugasanga nazo zihangayikishijwe ni iki cyorezo cyugarije cyane urubyiruko, ariko hamwe ni ibyo bihangayikishije isi usanga akenshi kugirango ikintu gikwirakwire bigere aho biba icyorezo biterwa n’ibintu byinshi muri byo:
-
Kurebera amakosa akorwa abantu bakanga kuyamagana akiri mato.
-
Kwibanda kunyungu z’ubukungu bakiyibagiza ubuzima bw’umuntu.
-
Kudatanga uburere bushingiye kuri kirazira
-
Urwiganwa urubyiruko rukora rushaka kwigira ibitangaza babikomoye kubo bakeka ko bateye imbere kubarusha.
-
Kudohoka kumyemerere ya buri wese no kudaha agaciro ibyo abuzwa n’imyemerere ye.
Mpereye kuri iki cya nyuma tuzi neza ko Qor’an Ntagatifu yaziririje ibisindisha n’ibiyobyabwenge aho biva bikagera, mu ishusho iyo ariyo yose byakorwamo ibi tubikomora ku mvugo y’Imana aho igira iti :
“Yemwe abemeye! mukuri inzoga, urusimbi, guterekera no kuraguza, ni umwanda kandi bikaba mu bikorwa bya shitani, mubyirinde wenda mwakiranuka" Qor'ani 5:90
Intumwa y'Imana Muhamad (Imana imuhe amahoro n'umugisha) yaravuze iti:
"Igisindisha cyose ni ikizira".
Imana irongera iti:
“Shitani irashaka kubatera urwango n’uburakari hagati yanyu ibinyujije mu nzoga no murusimbi ikababuza kwibuka Imana no kuyigaragira mu masengesho ese mwaba mwarabitahuye?”. Qor’an 5:91
Nyuma y’iyi mirongo tubagaragarije turayungukamo ko kujya kure n’ibiyobyabwenge aribyo bituma umuntu yubahwa ndetse akagira agaciro nkuko Imana yakamuhaye ahubwo akaba yagatakaza akoresheje ibiyobyabwenge mukugaragaza agaciro Imana yahaye ikiremwamuntu ni aho ivuga iti:
“Mukuri twahaye icyubahiro bene Adam, tubashoboza kugendera kubutaka no mu nyanja, tubafungurira amafunguro atunganye, tubarutisha byinshi mubiremwa twaremye" Qor'ani 17:70
Ariko iyo ikiremwa muntu cyitesheje agaciro kubera ibiyobyabwenge Imana itubwira ko yamburwa ka gaciro, akajya mu rwego rw’amatungo Imana iti:
"Twaremye umuriro wa Djahanama tuwuteganyiriza abenshi mu bantu no mu majini, bafite imitima ariko ntibatekereza, bafite amaso ariko ntibayarebesha, bafite amatwi ariko ntibayumvisha, abo bameze nk'inyamaswa ndetse nibo bayobye kuzirusha kandi abo nibo batazi ibyo barimo" Qor'ani 7:179
Ibiyobyabwenge rero bifite ingaruka mbi muburyo bukomeye muri ibi bikurikira:
-
ku idini,
-
ku buzima,
-
kuri sosiyete,
-
ku mutungo,
Nkuko twabivuze haruguru inzoga zibuza umuntu kwibuka Imana ye no kuyigaragira kuko Imana itubwira iti:
“Ntimuzegere ahakorerwa iswala mwasinze kugeza ubwo muzaba muzi ibyo muvuga……”. Qor’an 4:43.
Naho ku buzima ibiyobwabwenge tuzi neza ko aribyo ntandaro z’indwara z’ibikatu nko kurwara igituntu, ibihaha, gusara umuntu akiruka n’izindi ndwara tutarondora zikomoka ku biyobyabwenge.
Ingaruka mbi zigaruka kuri sosiyete ni uko sosiyete itakaza imbaraga zakagombye kuyikorera no kugwiza abatishoboye benshi kuko usanga bamwe mubakoresha ibiyobyabwenge bagurisha ibyabo kugirango babashe kugura ibiyobyabwenge, ibi bikiyongera ko sosiyete igwiza abasazi hirya no hino.
Umutungo ukoreshwa mu bidakwiye, abantu biyangiriza ubuzima. Ibi byose rero tubagaragarije byakagombye gutekerezwaho cyange dufata ingamba zishoboka zo gukumira ikoreshwa ry’ibiyobyabwenge, kuko rikomeje ku muvuduko ririho ubu umuryango nyarwanda wahura n’ibibazo bikomeye, mungamba tubona zagashingiwrwaho twavuga :
Kurera neza urubyaro Imana yaduhaye dushingiye ku mvugo y’Imana igira iti :
“yemwe abemeye ni murokore roho zanyu n’abanyu umuriro wa jahanam…..”Qor’an 66:6
Ababyeyi gutanga urugero rwiza no kuba icyitegererezo kubabakomokaho.
Kwiyegereza abakoresha ibiyobyabwenge tukabagira inama kuko bashobora kuva mu icuraburindi ry’umwijima barimo bakagaruka ku murongo uboneye, Imana iti
“ni uzicuza akemera agakora n’ibikorwa byiza abo imana izabahindurira ibikorwa byabo bibi bibe ibikorwa byiza kandi Imana niyo nyiri kubabarira nyir’impuhwe”. Qor’an 25:70
Gufasha inzego z’umutekano kwamagana abakwirakwiza ibiyobyabwenge, kuko mukwemera k’umuslamu nyahwe habamo no kurinda igihugu cye.
Dusoze dushimira imana yo yaduhaye inema yo kuba abantu ikadutandukanya n’inyamaswa ndetse ikaduha n’ububasha bwo kugenga bimwe biri muri iyi si, Mana,turagusaba ko iki cyorezo cy’ibiyobyabwenge kitwugarije waduha imbaraga zo kugihosha, kandi mana turagusaba ko waduha iherezo ryiza turi abo wishimiye kandi natwe dushikamye kuri gahunda yawe Mana.
Umusozo


text:
Ambasaderi w’u Rwanda mu Muryango w’Abibumbye, Valentine Rugwabiza yaganirije akanama k’Umuryango w’Abibumbye gashinzwe amahoro ku Isi uburyo harushwaho guteza imbere amahoro ku Isi hirindwa intambara ari na yo mpamvu uyu muryango washyizweho.
Mu ijambo rigaragara ku rubuga rw’ibiro bihagarariye u Rwanda muri Loni, Ambasaderi Rugwabiza yavuze ko Loni yashinzwe mu myaka 70 ishize ifite intego yo kurinda abo mu gihe kizaza ibijyanye n’intambara.
Nyamara ngo ntibyabujije ko intambara zidasiba kubaho kandi ngo zimwe zikanamara igihe kitari gito bigaragaza ko kugeza ubu uyu muryango wananiwe kugira icyo ubikoraho.
Nubwo ngo hagenda habaho ibyo bibazo kandi binagoye gukemurwa, ngo hari uburyo bwagiye bushyirwaho bw’ibiganiro bihuza impande nyinshi ngo harwanwe izo ntambara binyuze mu turere tuba dufite uburyo bw’imikoranire butandukanye n’Umuryango w’Abibumbye.
Yagize ati “Muri Afurika, ubunararibonye mu kurwanya bwagaragaje ko Umuryango w’Ubumwe bwa Afurika uri mu mwanya mwiza wo kubimenya kandi unafite ubushobozi bwo kugira icyo ukora mu buryo bwihuse. Byongeyeho kandi ubwo bushobozi burenze ibyo kunyura mu biro byinshi n’inzira ndende kugira Loni igire icyo ikora.”
Amb. Rugwabiza avuga ko yizera ko ubufatanye bwa Loni n’Ubumwe bwa Afurika bwaba uburyo bwiza buganisha ku biganiro by’uko kwirinda intambara muri Afurika ndetse hagafatwa n’ibyemezo.
Yakomeje agaragaza ko ibyemezo byafashwe n’abayobozi ba Afurika mu 2013 byagaragaje ko bashaka Afurika itarangwamo intambara kandi bakaba baragaragaje ubushake bwabo ngo barinde abo mu bihe biza kugira umugabane urangwa n’intambara aho bihaye kugeza mu 2020 intambara zikaba zarangiye.
Aha yasabye ko habaho umurongo uhamye w’uburyo akanama ka Loni gashinzwe amahoro ku Isi kakorana bya hafi na Afurika ngo hagaragazwe uburyo bwo gushaka amahoro buboneye
Yageze aho agaragaza uburyo u Rwanda uburyo bwaharaniye amahoro arambye kuko Guverinoma yagiyeho nyuma yo guhagarika Jenoside yakorewe Abatutsi yaharaniye kubaka u Rwanda rushya buri wese yibonamo, iharanira ubumwe n’ubutabera inagarurire icyizere inzego za leta.
Ngo icyo cyonyine ni ikigaragaza inshingano nyamukuru y’igihugu mu kurwanya intambara hubakwa inzira iboneye ngo buri wese anyurwe n’uburenganzira bwa muntu.
Ambasaderi Rugwabiza yasoje avuga ko yizeye ko uyu mwaka hari impinduka nyinshi zizagaraga mu gushyira mu bikorwa intego z’igihe kirambye mu rwego rwo kubona inzira y’amahoro arambye n’iterambere.


text:
Ese wariye umugati w’ubuzima?
ICYO gihe ba mukerarugendo bari bashonje. Gusura ibintu biranga amateka ya kera y’umugi wa Betelehemu byari byatumye bagira ipfa, kandi bifuzaga kugira ikintu cyaho barya. Umwe muri bo yarabutswe resitora ibonekamo ifunguro bita falafeli. Iryo funguro riba rigizwe n’ubwoko bwihariye bw’amashaza, inyanya, ibitunguru n’andi moko y’imboga, bakabirisha umugati bita pita. Iryo funguro riryoshye ryabongereye imbaraga, bituma bakomeza gusura ako gace.
Uwo mugati bita pita ba mukerarugendo bariye, ushobora kuba ari cyo kintu gishishikaje babonye uwo munsi mu bintu biranga amateka y’icyo gihugu, nubwo batari basanzwe bawuzi. Izina Betelehemu risobanura “Inzu y’Umugati,” kandi abatuye muri uwo mugi bamaze imyaka ibarirwa mu bihumbi bateka iyo migati (Rusi 1:22; 2:14). Uwo mugati ni umwe mu moko y’imigati ikorerwa i Betelehemu muri iki gihe.
Hashize imyaka igera hafi ku bihumbi bine, Sara umugore wa Aburahamu akoze “imigati yiburungushuye” yo guha abashyitsi batatu bari bamutunguye, ibyo bikaba byarabereye ahagana mu majyepfo ya Betelehemu (Intangiriro 18:6). “Ifu inoze” Sara yakozemo iyo migati ishobora kuba ari iy’ingano zisanzwe cyangwa ingano za sayiri. Sara yakoze uwo mugati vuba vuba kandi ashobora kuba yarawutetse ku mabuye ashyushye.—1 Abami 19:6.
Iyo nkuru igaragaza ko abari bagize umuryango wa Aburahamu ari bo bikoreraga imigati bakanayiyokereza. Kubera ko bahoraga bagenda, Sara n’abaja be ntibashoboraga gutekera umugati mu mafuru ameze nk’ayakundaga gukoreshwa mu mugi wa Uri Sara yakomokagamo. Sara yasyaga ifu nziza ayikuye mu binyampeke byo muri ako gace. Ako kazi kagomba kuba katari koroshye, kuko bakoreshaga urusyo bagendanaga hamwe n’isekuru n’umuhini.
Nyuma y’imyaka magana ane, Amategeko ya Mose yavugaga ko nta muntu wagombaga gufata urusyo ho ingwate, kuko ari ho “ubugingo” bw’umuntu bwabaga bushingiye (Gutegeka kwa Kabiri 24:6). Imana yabonaga ko urusyo ari urw’ingenzi cyane, kuko umuryango utashoboraga gukora imigati utarufite.—Reba ingingo ivuga ngo “ Gusya no guteka imigati mu bihe bya Bibiliya.”
UMUGATI UKOMEZA IMITIMA Y’ABANTU
Ibyanditswe bikoresha ijambo “umugati” incuro zirenga 350, kandi abanditsi ba Bibiliya bakundaga kuwukoresha berekeza ku byokurya. Yesu yavuze ko abakorera Imana bashobora gusenga bafite icyizere bati “uyu munsi uduhe ibyokurya [cyangwa umugati] by’uyu munsi” (Matayo 6:11). Yesu yashakaga kutwereka ko dushobora kwishingikiriza ku Mana kugira ngo iduhe ifunguro rya buri munsi.—Zaburi 37:25.
Icyakora hari ikintu cy’ingenzi kurusha umugati cyangwa ibyokurya. Yesu yaravuze ati “umuntu ntatungwa n’ibyokurya [cyangwa umugati] gusa, ahubwo atungwa n’ijambo ryose riva mu kanwa ka Yehova” (Matayo 4:4). Ayo magambo yerekeza ku gihe Abisirayeli bamaze batunzwe gusa n’ibyokurya Imana yabahaga. Ibyo byatangiye bamaze igihe gito bavuye muri Egiputa. Igihe bari bamaze hafi ukwezi binjiye mu butayu bwa Sinayi, ibyokurya bari barazigamye byatangiye kubashirana. Bahangayikishijwe n’uko inzara yari kuzabicira muri ubwo butayu bwari bukakaye, bituma bitotomba bavuga uko babagaho muri Egiputa bagira bati “twaryaga imigati tugahaga.”—Kuva 16:1-3.
Nta gushidikanya ko umugati wo muri Egiputa wari uryoshye. Mu gihe cya Mose, abatetsi b’imigati b’abahanga bakoreraga Abanyegiputa amoko atandukanye y’imigati. Ariko kandi, Yehova ntiyari gutererana ubwoko bwe ngo bubure umugati wo kurya. Yatanze isezerano rigira riti “ngiye kuboherereza ibyokurya bivuye mu ijuru bigwe nk’imvura.” Uwo mugati wo mu ijuru wamanukaga mu gitondo cya kare, wari “utuntu duto tworohereye” twari tumeze nk’urubura. Igihe Abisirayeli batubonaga ku ncuro ya mbere, barabajije bati “ibi ni ibiki?” Mose yarababwiye ati “ni ibyokurya Yehova yabahaye.” Babyise “manu” * kandi uwo mugati ni wo wabatunze mu gihe cy’imyaka 40 yakurikiyeho.—Kuva 16:4, 13-15, 31.
Abisirayeli bagitangira guhabwa manu mu buryo bw’igitangaza bagomba kuba barayitangariye. Yaryohaga “nk’utugati turimo ubuki,” kandi buri wese yahabwaga imuhagije (Kuva 16:18). Ariko uko igihe cyagiye gihita, batangiye gukumbura ibyokurya bitandukanye baryaga bakiri muri Egiputa. Binubiye manu bagira bati “nta kindi amaso yacu areba kitari manu” (Kubara 11:6). Nyuma yaho bararakaye, bitotomba bagira bati “twazinutswe iyi ngirwamugati” (Kubara 21:5). Batangiye kubona ko uwo ‘mugati wavaga mu ijuru’ wari ubishye kandi ko wari uteye iseseme.—Zaburi 105:40.
UMUGATI W’UBUZIMA
Hari igihe tudaha umugati agaciro kimwe n’uko hari ibindi byinshi tudaha agaciro. Icyakora, Bibiliya ivuga ibirebana n’umugati wihariye cyane tutagombye gusuzugura. Uwo mugati Yesu yagereranyije na manu Abisirayeli banze, ushobora gutuma abantu babona imigisha y’iteka ryose.
Yesu yabwiye abari bamuteze amatwi ati “ni jye mugati w’ubuzima. Ba sokuruza baririye manu mu butayu, nyamara barapfuye. Uyu ni wo mugati wavuye mu ijuru kugira ngo umuntu wese uwuriyeho ye gupfa. Ni jye mugati muzima wavuye mu ijuru. Nihagira urya kuri uwo mugati azabaho iteka ryose; kandi koko, umugati nzatanga ni umubiri wanjye kugira ngo isi ibone ubuzima.”—Yohana 6:48-51.
Abenshi mu bari bamuteze amatwi ntibigeze basobanukirwa ko yakoresheje ijambo “umugati” n’ “ubuzima” mu buryo bw’ikigereranyo. Icyakora iryo gereranya ryari rikwiriye. Umugati uyu usanzwe ni wo Abayahudi baryaga buri munsi, nk’uko Abisirayeli batunzwe na manu mu gihe cy’imyaka 40 igihe bari mu butayu. Nubwo manu yari impano y’Imana, ntiyatumaga abantu babona ubuzima bw’iteka. Ariko igitambo cya Yesu cyo gishobora gutuma abamwizera babona ubwo buzima. Koko rero, Yesu ni we “mugati w’ubuzima.”
Iyo ushonje ushobora kumva ushaka umugati wo kurya, kandi ushobora gushimira Imana ko iguha uwo ‘mugati wa buri munsi’ (Matayo 6:11,The New English Bible). Mu gihe dufata amafunguro aryoshye, tujye dutekereza ku gaciro ka Yesu Kristo we ‘mugati w’ubuzima.’
Ni mu buhe buryo twakwirinda kuba nk’Abisirayeli b’indashima bo mu gihe cya Mose, tukagaragaza ko duha agaciro umugati w’agaciro kenshi? Yesu yaravuze ati “niba munkunda muzubahiriza amategeko yanjye” (Yohana 14:15). Nidukurikiza amategeko ya Yesu, tuzagira ibyiringiro byo kuzarya umugati uko dushaka iteka ryose.—Gutegeka kwa Kabiri 12:7.
^ par. 10 Ijambo “manu” rikomoka ku ijambo ry’igiheburayo “man hu’?,” rishobora kuba risobanura ngo “ibi ni ibiki?”


text:
IMYITOZO YO KWIYIGISHA
Yesu yari umuhanuzi umeze nka Mose
Vana uyu mwitozo kuri interineti, maze umenye ibintu bine Mose yari ahuriyeho na Yesu Kristo.Wuvaneho
Ibindi
Ririmba indirimbo ivuga iby’ubutwari
Iga indirimbo ivuga ibyo gushira amanga maze uyiririmbane n’abagize umuryango wawe.
Ni nde uzatera inkunga?
Uyu mwitozo ufasha abana bafite hagati y’imyaka 8 na 12 kumenya uko batera abandi inkunga.
Umwuka wera utuma twera imbuto z’umwuka
Uyu mwitozo uzafasha abana bafite imyaka 8 kugeza kuri 12 kumenya imbuto z’umwuka wera.
IMYITOZO YO KWIYIGISHA IGENEWE ABANA


text:
Umushakashatsi muri Leta Zunze Ubumwe za Amerika yagaragaje ibyo benshi bashakisha iyo bageze kuri google, nk’ikintu kibahangayikishije ko ari ibijyanye n’ibitsina, ubuzima n’ahazaza h’abana babo.
Bimaze kumenyerwa ko umuntu ufite ikibazo cyangwa ikindi adasobanukiwe yihutira gushakira igisubizo ku rubuga rwa internet rwa ‘google’.
Baba abaganga , abakora muri farumasi, abarimu, abashakashatsi n’abandi , ‘google’ ni isoko y’amakuru izwi ku Isi yose mu gusubiza hafi ibibazo bitandukanye iba yabajijwe.
Inkuru dukesha rubuga topsanté ivuga ko umushakashatsi w’Umunyamerika akaba n’inzobere mu bukungu Seth Stephens-Davidowitz, yafashe umwanzuro wo kugenzura no kwiga ku byo Abanyamerika bakunze gushakisha kuri google n’icyo byerekana ku buzima bwabo ariko ibyo yabonye biratangaje.
Yagize ati « Mu bagabo bashakisha amakuru kuri ‘google’, abashakisha ibijyanye n’igitsina cyabo nibo benshi kurusha abashakisha amakuru ajyanye n’ibihaha, umwijma , ibirenge ,amatwi, amazuru, umuhogo n’ubwonko.”
Yongeyeho ati « Abagabo bashakisha byimbitse uko igitsina cyabo gishobora gukura kikaba kinini baruta cyane ababa bashakisha uko umuntu yakwiga gitari, uko bateka umureti ndetse n’uburyo umuntu yahindura ipine.”
Impamvu uyu mushakashatsi yavuze ko ibyo yabonye bitangaje ni uko mu bushakashatsi bwe yasanze n’abagore bitabaza google ngo bamenye amakuru ku ngano y’igistina cy’abagabo.
Ati “ Kuri buri kintu umuntu aba yashakishije google ikakibika, umugore iyo yarebaga amakuru ajyanye n’ingano y’igitsina cy’umugabo, umugabo we yabaga yarabishakishije inshuro 170.”
Ikindi ngo ni uko abagore buri gihe iyo barimo gushakisha amakuru ajyanye n’ibitsina by’abagabo kuri google bose bareba amakuru yerekeranye n’ibitsina binini bidasanzwe.
Uyu mushakashatsi yanagaragaje icyo ababyeyi bashakisha cyane ku bana babo iyo bageze kuri google.
Yagize ati “ Ababyeyi bafite umwana w’umuhungu bashakisha inshuri 2,5 muri google bandikamo bati “ Ese umuhungu wanjye aza umunyabwenge?, kimwe no ku babyeyi bafite umwana w’umukobwa usanga birirwa babaza google niba umwana wabo azagira umubyibuho ukabije .”
Uyu mushakashatsi yasanze ibyo Abanyamerika benshi bashakisha biba biganisha ku bitsina, agasoza yibaza niba umuntu akwiye kubiseka cyangwa kurira.
Uwineza Vanessa@Rwandapaparazzi.rw
37,828 total views, 0 views today


text:
21 UGUSHYINGO 2014
UKRAINE
Amakuru agezweho: Abahamya ba Yehova bashyizeho gahunda yo kugoboka abavanywe mu byabo muri Ukraine
LVIV, Ukraine—Abahamya ba Yehova bakomeje gufasha bagenzi babo bavanywe mu byabo n’intambara yo mu burasirazuba bwa Ukraine.
Mu Bahamya hafi 7.500 bahunze agace k’imirwano, abagera ku 4.000 barimo kwitabwaho na komite ndwi z’ubutabazi zashyizweho n’ibiro by’ishami by’Abahamya ba Yehova biri i Lviv. Abandi basigaye bacumbikiwe na bene wabo, cyangwa Abahamya bagenzi babo bo muri Ukraine no mu Burusiya. Hari izindi komite esheshatu z’ubutabazi zirimo kwita ku Bahamya basaga 17.500 bakiri mu gace k’imirwano.
Ibiro byacu biri i Lviv byemeje ko kuva intambara yatangira, hamaze gupfa Abahamya batandatu. Umwe muri bo yapfiriye i Kramatorsk, ku tariki ya 17 Kamena 2014, ubwo igisasu cyaturikiraga iruhanda rw’imodoka yari arimo. Nanone, ibisasu ni byo byahitanye Abahamya batanu bo mu migi ya Donetsk, Sloviansk, Rozkishne na Luhansk.
Uretse kuba ibiro by’ishami by’Abahamya birimo gutanga imfashanyo, binakurikiranira hafi gahunda yo kongera kubaka amazu Abahamya basengeramo ndetse n’ayo batuyemo.
Ushinzwe amakuru:
Ku rwego mpuzamahanga: J. R. Brown, wo mu rwego rushinzwe amakuru, tel. +1 718 560 5000
Muri Ukraine: Vasyl Kobel, tel. +38 032 240 9323


text:
I Huye bahageze nyuma ya Musanze, Rubavu na Rusizi. Aha hose bagiye batoranya abanyeshuri bifuza kwiga mu ishuri rya muzika rya Nyundo. Kugeza ubu i Huye hafite umwihariko w'uko mu ho bamaze kujya hose ariho hagaragaye umubare munini w’abashaka kwiga mu ishuri rya muzika rya Nyundo cyane ko hitabiriye abarenga mirongo itandatu.
Muri aya majonjora abari bagize akanama nkemurampaka ni; Pastor Aimable Nsabayesu, Murenzi Janvier na Might Popo na Ben Ngabo Kipeti nk’ibisanzwe. Aya marushanwa yitabiriwe cyane cyane n’urubyiruko rurangije icyiciro rusange cy’amashuri yisumbuye bagaragazaga impano mu kuririmba, gucuranga n’ibindi bifite aho bihuriye n’umuziki.
Huye abahatana bari benshiHuye n'abigitsinagore bari bitabiriyeByanze bikunze uyu ararapa tuMight Popo umuyobozi w'iri shuriI Huye abanyehuri bahatanye ku rwego rwo hejuru
AMAFOTO: IHORINDEBA Lewis-Inyarwanda.com


text:
"Muze mwenyine ahiherereye, aho abantu bataba muruhuke ho hato" - Mariko 6: 31
Hari igihe ibibazo biza bitunguranye kandi bikeneye gushakirwa igisubizo mu buryo bwihuse. Iyo abakristo bamwe batunguwe n’ibigeragezo runaka, abenshi ni bwo bibuka gutakambira Imana. Mbese akibuka ko Imana ibaho ari uko ibibazo byaje. Nyamara si ko byari bikwiye kumera. Umukristo akwiye kugira umwanya uhoraho wo kugirana ubusabane n’Imana.
Ushobora kuba uri umukristo , ukaba wiyumvisha ko abakwiye gufata umwanya wo kwihererana n’Imana ari abakora imirimo nk’iy’ ivugabutumwa, bubushumba. Nyamara mu itorero umurimo wose usaba ko abawukora bagira akanya ko gusuzuma nib a intego bihaye zirimo kugerwaho ndetse no kuruhuka. Iyo ibyo bitabaye , abawukora barananirwa, bigatuma umurimo upfapfana."Sebukwe wa Mose aramubwira ati “Ibyo ukora ibyo si byiza. Ntuzabura gucikana intege n’aba bantu muri kumwe, kuko binaniranye biruta ibyo washobora gukora wenyine" Kuva 18: 17-18.
Imana ihamagarira abantu bose kuyegera. "Mwese abarushye n’abaremerewe, nimuze munsange ndabaruhura" Matayo 11:28. 34. Yesu Kristo yaranzwe no kugirira impuhwe ndetse no gukiza abamushakaga bose "Yomotse abona abantu benshi bimutera impuhwe, kuko bari bameze nk’intama zitagira umwungeri, aherako abigisha byinshi" – Mariko 6:34.
Nubwo Yesu yari akeneye akanya ko kuruhuka, nyamara ntikabonetse, kuko abantu babatanze aho bagombaga kuruhukira. Na bo ubwabo bari bafite ibibaruhije kandi bashaka ko Yesu ababera uburuhukiro. Icyo gihe abigishwa bokoze icyo bashoboraga gukora cyose: kubaza Yesu igikwiye gukorwa, kuzana amafunguro, gushyira abantu kuri gahunda.
Igitangaza cyabaye ni uko Imana yigaragarije, abigishwa bari baje bashaka kureba Yesu. Mu gisubizo cyo gusenga Imana nay o yakoze ibidashobokera abantu. "Yenda iyo mitsima itanu n’izo fi ebyiri, arararama areba mu ijuru arabishimira, amanyagura imitsima ayiha abigishwa be na bo bayishyira abantu, n’izo fi ebyiri azibagaburira bose.Bose bararya barahaga, bateranya ubuvungukira bw’imitsima n’ubw’ifi, bwuzura intonga cumi n’ebyiri" -Mariko 6:41-43.
Mu mibereho yawe ukwiye kujya ufata umwanya wo kwihererana n’Imana kugira ngo uyisabe ikuyobore, ikuneshereze , ikugeze aho utabasha kwigeza ubwawe.


text:
ISOMO RYA MBERE
Isomo ryo mu gitabo cy’Umuhanuzi Amosi (Am 7, 10-17)
Muri iyo minsi, 10Amasiya, umuherezabitambo w’i Beteli, atuma kuri Yerobowamu, umwami wa Israheli ati “Amosi ariho arakugambanira rwagati mu nzu ya Israheli; igihugu ntikigishoboye kwihanganira ibyo avuga. 11Kuko avuga ngo : Yerobowamu azazira inkota, n’Abayisraheli bajyanwe bunyago kure y’igihugu cyabo.” 12Amasiya ni ko kubwira Amosi ati “Ngaho genda, wa mubonekerwa we; cika ujye mu gihugu cya Yuda; ho uzashobora kwirwanaho no guhanura ! 13Naho hano i Beteli ntuzongere kuhahanurira kuko ari ingoro y’umwami, urusengero rwa cyami !”
14Amosi asubiza Amasiya ati “Sinari umuhanuzi, sinari n’umwe mu itorero ry’abahanuzi; nari umworozi, ngakonora n’ibiti byera imbuto. 15Nyamara Uhoraho yankuye inyuma y’amatungo, nuko arambwira ati ‘Genda uhanurire umuryango wanjye Israheli !’ 16Ubu ngubu umva ijambo ry’Uhoraho, wowe uvuga ngo ‘Ntuzahanurire Israheli, ntuzongere guhindanya inzu ya Izaki !’ 17Uhoraho rero avuze atya : ‘Umugore wawe azigira ihabara mu mugi, abahungu bawe n’abakobwa bawe bazazira inkota, isambu yawe izagabanishwa umugozi, naho wowe uzapfira mu gihugu cy’amahanga, na Israheli yose ijyanwe bunyago kure y’igihugu cyayo.’”
ZABURI (Zab 19 (18), 8, 9, 10, 11)
Inyik/ Uhoraho, ibyo wemeje ni amanyakuri, byose biba bitunganye.
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye ;
biryohereye kurusha ubuki,
kurusha ubuki bw’umushongi bukiva mu binyagu !
IBANGONDIRIMBO RIBANZIRIZA IVANJILI (Zab 147 (146-147), 1.3)
Alleluya Alleluya
Mbega ukuntu ari byiza kuririmba Imana yacu,
ntibigire uko bisa kuyisingiza uko bikwiye !
Uhoraho ni we ukiza abafite intimba ku mutima,
maze akomora ibikomere byabo.
Alleluya
IVANJILI
+ Matayo (Mt 9, 1-8)
Muri icyo gihe, 1Yezu amaze kujya mu bwato, arambuka ajya mu mugi we wa Kafarinawumu. 2Nuko bamuzanira ikirema kiryamye mu ngobyi. Yezu abonye ukwemera kwabo, abwira ikirema ati “Izere, mwana wanjye, ibyaha byawe urabikijijwe.” 3Bamwe mu bigishamategeko baribwira bati “Uyu muntu aratuka Imana !” 4Ariko Yezu amenya ibyo batekereza, arababwira ati “Igituma mutekereza ibidatunganye ni iki ? 5Icyoroshye ni ikihe : ari ukuvuga ngo ‘ibyaha byawe urabikijijwe’, cyangwa kuvuga ngo ‘Haguruka ugende’ ? 6None rero kugira ngo mumenye ko Umwana w’umuntu afite ububasha bwo gukiza ibyaha mu nsi…”, abwira ikirema ati “Haguruka, ufate ingobyi yawe witahire !” 7Arahaguruka, arataha. 8Rubanda babibonye barakangarana; nuko basingiza Imana yahaye abantu ububasha bungana butyo.


text:
ISOMO RYA MBERE
Igitabo cya Mwene Siraki (Sir 47, 2-11)
2Nk’uko ibinure bikurwa ku gitambo cy’ubuhoro, ni ko Dawudi yatoranijwe mu bana ba lsraheli. 3Yakinishaga intare nk’aho zabaye abana b’ihene, n’ibirura akabikinisha nk’abana b’intama. 4Mu busore bwe se ntiyishe umuntu w’igihanyaswa, maze umuryango akawukiza atyo ikimwaro, igihe yazunguzaga ibuye mu muhumetso, agatsemba ubwirasi bwa Goliyati ? 5Koko rero, yatakambiye Uhoraho Umusumbabyose, nuko akaboko ke k’iburyo karakomera, maze atsemba umurwanyi ukomeye, kandi umuryango we usubirana ububbasha. 6Ni yo mpamvu bamuratiye ko yishe ibihumbi n’ibihumbagiza, bakamushlmira imigisha Uhoraho amuhunze, bamutamiriza ikamba ry’ikuzo. 7Koko rero, yatsembye abanzi bari babakikije, arimbura ababisha be b’Abafilisiti, kugeza na n’ubu yarabaganje uruhenu. 8Mu bikorwa bye byose yashimiraga Nyir’ubutungane, akarata Umusumbabyose mu magambo amusingiza; yaririmbaga n’umutima we wose, abitewe n’ urukundo afitiye Uwamuremye. 9Yashyizeho umutwe w’abaririmbyi imbere y’urutambiro, kugira ngo batere indirimbo zinogeye amatwi. 10Iminsi mikuru yarayubahirije bitangaje, ibirori birushaho guhimbazwa, bagasingiza izina ritagatifu ry’Uhoraho, kuva mu museso urusengero rukarangira. 11Uhoraho yamukijije ibyaha bye, amukomereza ububasha ubuziraherezo, amuha isezerano rya cyami, n’intebe y’ikuzo muri Israheli.
ZABURI (Zab 18 (17), 31.33a, 47.50. 32a.51)
Inyik/ Uragasingizwa Nyagasani, Mukiza wanjye.
Inzira y’Imana ntihinyurwa na gato,
ijambo ry’Uhoraho ntirikemangwa ;
ni we ngabo ikingira abamuhungiraho bose.
Iyo Mana ni yo intera imbaraga.
Uhoraho arakabaho ! We Rutare nisunga, aragasingizwa !
Imana nkesha umukiro niharirwe umutsindo.
Ni cyo gituma ngushimira Uhoraho, rwagati mu mahanga,
maze nkaririmba nshimagiza izina ryawe.
None se, ni nde Mana uretse Uhoraho ?
Agwiriza imitsindo umwami yimitse,
agatonesha uwo yasize amavuta y’ubutore,
ari we Dawudi n’abamukomokaho iteka ryose.
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
AlIeluya.
IVANJILI
+ Mariko (Mk 6, 14-29)
Muri icyo gihe, 14umwami Herodi yumva bavuga ibya Yezu kuko izina rye ryari rimaze kwamamara, bavuga ngo «Yohani Batisita yazutse mu bapfuye! Ni cyo gituma yifitemo ububasha bwo gukora ibitangaza. » 15Abandi bakavuga ngo « Ni Eliya,» Abandi kandi ngo « Ni umuhanuzi nk’abandi bahanuzi ba kera.» 16Herodi abyumvise aravuga ati « Ni Yohani, umwe naciye umutwe, none akaba yarazutse !” 17Koko rero Herodi yari yatumye abantu bo gufata Yohani no kumubohera mu buroko, abitewe na Herodiya, umugore wa murumuna we Filipo, Herodi yari yaracyuye. 18Kuko Yohani yari yarabwiye Herodi ati « Ubujijwe gutunga umugore wa murumuna wawe.» 19Herodiya na we yahoraga ahigira Yohani agashaka no kumwicisha, ariko ntabishobore, 20kubera ko Herodi yatinyaga Yohani bigatuma amurengera, abitewe n’uko yari azi ko ari umuntu w’intabera kandi w’intungane. Iyo yabaga yamwumvise yabunzaga imitima cyane, nyamara yakundaga kumwumva.
21Nuko haza kuba umunsi mukuru ubwo Herodi yari yahimbaje isabukuru y’ivuka rye maze atumlra abatware be, n’abakuru b’ingabo ze hamwe n’abanyacyubahiro bo mu Galileya. 22Umukobwa wa Herodiya araza arabyina, ashimisha Herodi n’abatumirwa be. Nuko umwami abwira umukobwa ati « Nsaba icyo ushaka cyose, ndakiguha. » 23Aramurahira ati « Icyo unsaba cyose ndakiguha, kabone n’iyo cyaba icya kabiri cy’igihugu cyanjye. » 24Umukobwa arasohoka abaza nyina ati « Nsabe iki ? » Undi aramusubiza ati « Saba umutwe wa Yohani Batisita. » 25Umukobwa agaruka agaruka bwangu asanga umwami, amusaba avuga ati « Ndashaka ko umpa nonaha umutwe wa Yohani Batisita ku mbehe. » 26Umwami biramushavuza cyane, ariko kubera indahiro ye n’abo yari yatumiye, yanga kwivuguruza. 27Ako kanya umwami yohereza umwe mu ngabo ze, amutegeka kuzana umutwe wa Yohani. Uwo mugabo aragenda, amucira umutwe mu buroko. 28Nuko azana umutwe ku mbehe maze awuha uwo mukobwa, umukobwa na we awuha nyina. 29Abigishwa ba Yohani babyumvise baraza bajyana umurambo we, barawuhamba.


text:
Abantu benshi bakunze kwibaza niba mu gihe umuntu arwaye ibicurane ari byiza kunywa amazi akonje cyangwa se ashyushye.
Nk’uko Dr Rachna Pande inzobere mu kuvura indwara z’imbere mu mubiri mu bitaro bya Ruhengeri abitangaza, ngo ubusanzwe amazi ashyushye agirira akamaro kenshi umubiri kurusha akonje.
Amazi ashyushye afasha umubiri mu kazi ko guhindura ibyo umuntu aba yariye mo ingufu uba ukeneye ngo ukore neza, ibintu binatuma amaraso atembera neza mu bice byose by’umubiri.
Ngo ibice by’umubiri bitandukanye kandi birakangurwa bikarushaho gukora neza. Amazi ashyushye atuma umubiri urushaho kuba muzima akanarinda gusaza mbere y’igihe. Amazi ashyushye afasha umubiri gusohora imisemburo y’uburozi (toxic substances) mu mubiri, akanafasha impyiko kurushaho gukora neza.
Amazi ashyushye kandi afasha ishyira (appendice), mu rwego rwo gusohora imyanda mu mubiri. Mu gihe umuntu arwaye inkorora n’ibicurane, amazi ashyushye afasha gusohora ibikororwa biba byabaye byinshi mu gihe cy’imbeho, akanagabanya uburibwe bw’imbere mu myanya y’ubuhumekero
Abantu benshi banywa amazi ashyushye mu gitondo, abandi bakayanywa mu bihe bitandukanye by’umunsi.
amazi akonje cyangwa se ikindi kinyobwa cyose gikonje gihungabanya umubiri kubera ko ubushyuhe bwabyo buba buri munsi y’ubw’umubiri n’ubw’amatembabuzi awurimo.
Ngo amazi akonje atuma amaraso agenda gahoro, kandi nta mumaro n’umwe agira mu gusohora imyanda mu mubiri. Amazi akonje kandi nta mumaro n’umwe agira ku muntu urwaye inkorora cyangwa se ibicurane.
Aho gutuma umuntu amererwa neza, ashobora gutuma umuntu afungana mu muhogo, inkorora n’ibicurane bigakomera. Mu gihe umuntu afite izi ndwara, agirwa inama yo kwirinda amazi akonje


text:
UMUNARA W’UMURINZI Ukwakira 2015 | Ese gusenga bifite akamaro?
Hari umwanditsi wavuze ko gusenga ari nko kwimara agahinda. Ese ibyo ni ukuri?
INGINGO Y'IBANZE
Kuki abantu basenga?
Ibintu abantu bashyira mu isengesho bishobora kugutangaza.
INGINGO Y'IBANZE
Ese hari uwumva amasengesho?
Kugira ngo Imana yumve isengesho rigomba kuba ririmo ibintu bibiri by’ingenzi.
INGINGO Y'IBANZE
Kuki Imana idusaba ko tuyisenga?
Isengesho rituma tubona imigisha tutabona ahandi.
INGINGO Y'IBANZE
Akamaro k’isengesho
Ni izihe nyungu zo gusenga buri gihe?
Ese wari ubizi?
Ni izihe ngorane Herode yahuye na zo igihe yongeraga kubaka urusengero rw’i Yerusalemu? Kuki abaturage bo ku kirwa cya Malita bumvaga ko Pawulo yari umwicanyi?
BIBILIYA IHINDURA IMIBEREHO Y’ABANTU
Ubu noneho nshoboye gufasha abandi
Julio Corio yakoze impanuka iteye ubwoba maze yumva ko Imana itamwitaho. Umurongo wo mu Kuva 3:7 wamufashije guhindura imyumvire.
Ese dushobora gushakisha Imana tukayibona?
Ibintu tudashobora gusobanukirwa ku Mana bishobora gutuma tuyegera
ANCIENT WISDOM FOR MODERN LIVING
Mubabarirane rwose
Ese kubabarira abandi ni ugupfobya ikosa twakorewe cyangwa kwibagirwa ko twahemukiwe?
Ibibazo bishingiye kuri Bibiliya
Ni nde ushobora gukuraho ubukene?
Ibindi wasomera kuri interineti
Ni iki Bibiliya ivuga ku nkomoko ya Halloween?
Ese kwizihiza Halloween nta cyo bitwaye cyangwa biteje akaga?


text:
Rutsiro : Abafatanyabikorwa basabwe guharanira ko abagenerwabikorwa bava ku rwego rumwe bakazamuka ku rundi
Kuri uyu wa gatatu, tariki 6/3/2013 akarere ka Rutsiro kagiranye inama n’ihuriro ry’abafatanyabikorwa bo muri komisiyo yibanda ku bikorwa byo guteza imbere imibereho myiza y’abaturage, barebera hamwe ibimaze kugerwaho n’ibyo bakongeramo imbaraga kugira ngo bazafashe akarere kwesa neza imihigo y’umwaka wa 2012 – 2013.
Ubuyobozi bw’akarere bwasabye abo bafatanyabikorwa ko bagomba gutanga inkunga ariko bagafasha n’umugenerwabikorwa ari we mu turage guhindura imyumvire, akava mu cyiciro kimwe agana mu kindi cyiciro cy’iterambere.
Umunyamabanga w’ihuriro ry’abafatanyabikorwa mu karere ka Rutsiro, Padiri Ntirandekura Gilbert avuga ko bishimira ibimaze kugerwaho kandi bafite icyizere ko ko n’ibitaragerwaho bizagerwaho.
Yagize ati : “JADF yishimiye cyane ko akarere kateye intambwe igaragara mu bikorwa kiyemeje kugeza uyu munsi, n’ibitaragerwaho, igipimo gisigaye, ubona rwose ko muri aya mezi atatu cyangwa se ane asigaye bizaba byatunganyeâ€.
Umuyobozi wungirije ushinzwe imibereho myiza y’abaturage mu karere ka Rutsiro, madame Nyirabagurinzira Jacqueline yasabye abafatanyabikorwa ko bagomba gutanga inkunga ariko bagahindura n’imyumvire y’abagenerwabikorwa ku buryo batagomba guhora ku rwego rumwe, ahubwo ko bagomba kuzamura imyumvire no kuzamuka mu ntera bakarushaho gutera imbere.
Ati : “Dusaba ko rero bakomeza gubafasha abagenerwabikorwa babo guhindura imyumvire, kuko dukomeje kugendera ku muvuduko turiho ubungubu, n’ubundi nta terambere rirambye twagerahoâ€.
Benshi mu bafatanyabikorwa bavuze ko biteguye gushyikiriza amatungo imiryango itishoboye mu rwego rwo kuyifasha kwiteza imbere no kurwanya indwara zituruka ku mirire mibi.
Niyonsaba Patrick wari uhagarariye World Vision, umwe mu bafatanyabikorwa b’akarere ka Rutsiro, we yavuze ko World Vision izegera abaturage kugira ngo bafatanye cyane cyane mu kubashishikariza kwitabira serivisi zitangirwa kwa muganga zigamije kubungabunga ubuzima bw’umwana n’ubw’umubyeyi.
Abafatanyabikorwa b’akarere ka Rutsiro bagabanyije mu matsinda atatu bakoreramo ari yo yitwa amakomisiyo. Hari komisiyo y’imibereho myiza y’abaturage, komisiyo y’ubukungu na komisiyo y’ubutabera n’imiyoborere myiza.
Iyo nama yabaye yahuje abagize komisiyo y’imibereho myiza y’abaturage. Yasojwe buri mufatanyabikorwa agaragaje uruhare rwe na gahunda afite mu mezi ari imbere, kugira ngo barusheho guteza imbere imibereho myiza y’abatuye akarere ka Rutsiro. Iyo nama kandi yasanze nta kabuza ukwezi kwa gatandatu kuzagera ibyo abafatanyabikorwa biyemeje gufashamo akarere muri uyu mwaka w’imihigo wa 2012 – 2013 byaragezweho.


text:
Umusore yataye umugeni yiroha mu mazi kurohora umwana
Ibyari ibirori by’ubukwe byarogowe nirohama rw’umwana muruzi
Abageni muri Canada ubwo bari bari gufata amafoto y’urwibutso bagiye kubona babona umwana umugezi uri kumutera hirya no hino, umusore mu myambaro y’ubukwe bimunanira kwiyumanganya asimbukira mu mazi kugirango abashe kuba yarokora uyu mwana.
Nkuko tubikesha thesun ngo umusore ntakuzuyaza yahise asimbukira mumazi naho umugore we mubyishimo byinshi agira ati:”umugabo wanjye arabangutse muri byose kuko afata imyanzuro kuburyo buri wese atabitekereza ndetse ninayo mpamvu niyemeje kubana nawe ubuziraherezo rwose.”
Uyu mwana warokowe we byagaragaraga ko ameze neza uretse ko yari afite ubwoba ndetse akaba yahise asubizwa iwabo mu rugo na mukuru we.


text:
ISOMO RYA MBERE
Igitabo cya Yobu Yobu (38, 1. 8-11)
1Uhoraho asubiriza Yobu mu nkubi y’umuyaga agira ati 8«Ni nde wafatishije inyanja inkombe ebyiri igihe yapfupfunukaga mu nda y’isi; 9maze nkayisesuraho ibicu, nkayikindikiza ibihu bibuditse? 10Nayishingiye urubibi, nyitangiriza inkombe n’ibigomezo 11ndavuga nti ‘Uzagarukira hano ntuzaharenga; aha ni ho ingufu z’ imivumba yawe zizacogorera.’»
ZABURI (Zab 107 (106), 21a.22a.24, 25-26a.27b, 28-29,30-31)
Inyik/ Nidushimire Uhoraho impuhwe ze,
n’ibitangaza akorera bene muntu.
Nibashimire rero Uhoraho impuhwe ze,
nibature ibitambo byo kumusingiza,
abo ngabo biboneye ibikorwa by’Uhoraho,
n’ibitangaza agaragariza mu ngeri y’inyanja.
Yavuze rimwe maze habyuka umuyaga w’inkubi,
ututumbisha ibitunda mu nyanja.
Nuko bakajya mu birere, hanyuma bagacubira ikuzimu,
ubuhanga bari basanganywe bukayoyoka.
Nuko batakambira Uhoraho mu mage barimo,
na we abakiza imibabaro yabo.
Wa muyaga w’inkubi awugaruramo ituze,
ibitunda by’inyanja birahwama.
Nuko bishimira ko ituze rigarutse,
maze Uforaho abajyana mu mwaro bashakaga.
Nibashimire rero Uhoraho impuhwe ze,
n’ibitangaza akorera bene muntu!
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 5,14-17)
Bavandimwe, 14urukundo rwa Kristu ruraduhihibikanya iyo tuzirikanye ukuntu umwe yapfirye bose, bikaba rero ko bose bapfuye. 15Kandi koko yapfiriye bose, kugira ngo abariho bataberaho bo ubwabo, ahubwo babereho uwabapfiriye kandi akazukira kubakiza. 16Ni cyo gituma kuva ubu nta muntu n’umwe tukimenya ku buryo busanzwe; ndetse na Kristu niba twarigeze kumumenya ku buryo bw’abantu, ubu ntitukimumenya dutyo. 17Bityo umuntu wese uri muri Kristu yabaye ikiremwa gishya. Ibishaje byarayoyotse, none ngaha byose bihindutse bishya.
IBANGONDIRIMBO RIBANZ1RIZA IVANJlLI (Zab 66, 5 ; 29,3 ; 65,8)
Alleluya Alleluya.
Nimuze mwirorere ibikorwa by’Imana:
ijwi ry’Uhoraho rihindiye hejuru y’amazi,
Uhoraho ahosheje urusaku rw’inyanja.
Alleluya.
IVANJILI
+ Mariko (Mk 4, 35-41)
Muri icyo gihe, Yezu yari yiriwe yigisha imbaga y’abantu avugira mu migani, 35umugoroba ukubye abwira abigishwa be ati «Twambuke dufate hakurya.» 36Nuko basiga rubanda aho, bamujyana muri bwa bwato yahozemo, andi mato aramukurikira. Haje umuhengeri mwinshi, maze imivumba irenga ubwato butangira gusendera. 38Yezu we yari ku irango asinziriye ku musego. Bamukangura bamubwira bati 39«Mwigisha, nta cyo bigutwaye ko tugiye gushira?» Nuko arakanguka akangara umuyaga, abwira inyanja ati «Ceceka! Tuza!» Nuko umuyaga urahosha maze ituze riba ryose. 40Hanyuma arababwira ati «Icyabateye ubwo bwoba ni iki? Mbese ntimuragira ukwemera?» 41Bagira ubwoba bwinshi barabazanya bati «Uyu yaba ari nde, wumvirwa n’umuyaga n’inyanja?»


text:
Ambrozi yavukiye i Treves mu Budage, mu mwaka wa 339. Se yari umukozi mukuru mu butegetsi bw’ Abaromani, akaba yari yaroherejwe gukora i Treves. Ambrozi yarerewe i Roma aba ari naho yiga amashuri. Ayarangije aba umuyobozi w’intara ya Milano mu Butaliyani. Icyo gihe Ambrozi yari umwigishwa atari yahabwa Batisimu. Uko gutinda kubatizwa bikaba byaratewe ahanini nuko ababyeyi be batari abakristu kuko yarinze aba umugabo atari yabatizwa.
Aho umwepiskopi wa Milano atabarukiye, abakristu bifuje ko yasimburwa na Ambrozi kubera ko bari bamuziho ubwenge n’ubwitonzi. Nibwo ndetse babigejeje n’ibwami, nuko muri iyo minsi bihutisha inyigisho ze ; arabatizwa, ahabwa ubusaserdoti n’ubwepiskopi. Ambrozi yabaye umushumba w’imena, aba intwari, amenya kubanira abakomeye n’abaciye bugufi, ariko kandi akagira igitinyiro kimuhesha ishema. Yakoreye Kiliziya bikomeye ; ahindura benshi bari barataye, barimo ndetse Mutagatifu Agustini, ikirangirire mu batagatifu ba Kiliziya.
Mu myaka yamaze ari umwepiskopi, yihatiye cyane kwigisha abakristu be, bityo ntiyacogora mu kubasobanurira ibyanditswe bitagatifu. Mu gisibo agategura abagiye guhabwa Batisimu, agakunda cyane no kuririmbisha abakristu be indirimbo za Liturjiya. Mu nzandiko ze nziza, Ambrozi yasobanuye umubano Kiliziya ikwiye kugirana n’ubutegetsi bw’igihugu ; asobanura n’ubutegetsi bw’abepiskopi. Ambrozi yitabye Imana tariki ya 6 Mata mu wa 397·


text:
1. Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy.
2. Ikindi ukwiye kumenya ni uko abakobwa banga abasore bababwira amagambo menshi adasobanutse ; byongeye ntibishimira abasore batiyubaha igihe cyose bari kumwe.
3. Abakobwa hafi ya bose bakunda kwiyumva no kwibona bafatwa nk’abadasanzwe (special) imbere y’abasore bakunda, n’ubwo ngo akenshi batabyerekana.
4. Abakobwa ntibakunda abasore bagira umwanda, mbese batiyitaho.
5. Burya ngo abakobwa benshi bakunda gusomwa ku kiganza mu gihe bidakozwe mu kavuyo n’ubwo ngo badashobora kuvuga ko babikeneye cyangwa se ko babikunda.
6. Menya ko mu gihe usangije umukobwa mukundana ubuzima bwawe cyangwa se ukamubitsa andi mabanga ngo ahora abyibuka iteka kandi akabiha agaciro, kabone n’ubwo mwatandukana.
7. Abakobwa bakunda ko incuti zabo zibahamagara mu mazina yabo ; rimwe na rimwe igihe bicaye batuje umusore akamuhamagara gahoro mu ijwi rituje kandi amureba mu maso.
8. Muri kamere y’abakobwa habamo ikintu cyo kwihagararaho no gukunda guhabwa agaciro.
9. Mu gihe umukobwa yemeye kujya mu gikoni akagutegurira ifunguro, menya ko uri uw’agaciro imbere ye kandi ko aguha umwanya mu buzima bwe.
10. Burya ngo iyo umukobwa avuze ’oya’ iba ari ’oya’, ntibakunda umuntu uhatiriza cyane.
11. Bashimishwa n’uko incuti zabo zibasoma abandi bagenzi babo babibona kuko ngo bigaragaza ko bitaweho cyane kandi ko barutishwa abandi.
12. Bakunda abantu bababwira babahanze amaso.
13. Abakobwa bashimishwa n’uko abasore bakundana baza kubagisha inama kuko ngo bibereka ko ari abo kwizerwa.
14. Iyo umukobwa yemeye ko musohokana burya ngo aba yatangiye kukwizera no kukwiyumvamo.
15. Abasore batekereza ko iyo baterese bigacamo nta yindi mvune iba isigaye ariko burya ngo abakobwa bashimishwa no kubabona bakora cyane kuruta mbere kuko ngo byerekana ko bagikunzwe kandi urukundo bakarwiyumvamo kurushaho.
Reba Video
Ibintu 15 Bishimisha buri mukobwa
1. Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy.
at 7:36:00 AM


text:
Mu byukuri,Bible ivuga ko abakristu nyakuri bose bagomba GUTOTEZWA.Bisome muli 2 Timote 3:12.Impamvu batotezwa,Yesu yarayivuze.Nuko batandukanye n'abisi (worldly people).Bisome muli Yohana 15:18,19.Ntabwo bajya muli politike no mu ntambara z'isi.Ahubwo ubabwirwa nuko bajya mu mihanda bakabwiriza Ubwami bw'imana nkuko Yesu yasize abasabye muli Matayo 24:14.Abakristu nyakuri bose bagomba kwigana Yesu bagakora uwo murimo.Bisome muli Yohana 14:12.Kuba batajya muli politike,bibabaza abandi bantu.Urugero,muli 1986,abayoboke hafi ya bose b'iryo dini riba mu Rwanda ntashaka kuvuga izina,barafunzwe,baratotezwa kubera kwanga kujya mu ishyaka rya president Habyarimana.Andi madini yose yajyagamo.Icyo gihe,Habyarimana bamufataga nk'ikigirwamana.Bakamuririmba (animation),ndetse bakambara n'ifoto ye mu gatuza. Abantu bagize iryo dini rirangwa no kwigana Yesu n'abigishwa be,riratotezwa cyane ku isi.Hitler,STALIN,president Kamuzu Banda wa Malawi,etc...,bishe abayoboke babo benshi.N'ubu batotezwa ku isi hose.Nyamara usanga ari abanyamahoro.Barangwa no kujya mu mihanda ku isi hose bakabwiriza ko amizero y'isi ari Ubwami bw'imana gusa dutegereje nkuko Bible ivuga muli Daniel 2:44.Abarigize nta na rimwe basaba icyacumi.Babwiriza ku buntu nkuko Yesu yavuze muli Matayo 10:8.
MAGEZA - 9/01/2018 saa 05:52


text:
Abasore benshi n’inkumi bahitamo uwo bazabana kubera impamvu nyinshi zitandukanye ariko akenshi mu muco wacu ziba ari impamvu zitari zo .
Dore bimwe mu byo benshi basubiza iyo babajijwe impamvu bagiye gushaka, nkuko byatangajwe na Pastor Gakawaya ukunda kugira inama abagiye kurushinga.
1. Ndakuze igihe kirageze - rimwe na rimwe ati ahubwo naracyererewe!
2. Uwo tugiye kurushinga ndamukunda
3. Ndashaka undaza
3. Ndashaka kubyara
4. Ababyeyi, inshuti n’abavandimwe bandambiwe kuko maze imyaka myinshi ndi ingaragu
5. Narangije amashuri kandi ubu mfite akazi hari hasigaye gushaka uwo turushingana
6. Abo tungana bose barashatse nijye warusigaye - Bakuru banjye bose barashatse nijye warutahiwe
7. Ndanga gukoza umuryango wanjye isoni kuko nabo nduta bamaze gushaka
8. Ndashaka uwo twuzuzanya kugirango ngire ubuzima bwiza
9. Uwo tugiye kurushingana duhuje imyumvire - ni umurokore - dusangiye idini n’ibindi
10. Napfushije ababyeyi banjye nkiri muto, ndashaka uzambera Data/Mama
11. Nkeneye umuntu unkunda, uzanyumva akanyitaho akanangirira neza
12. Abantu baransuzugura ko ndi ingaragu
13. Nkeneye uwo tuzajya dusohokana, tugatahana ubukwe n’indi minsi mikuru
14. Ndashaka kunezereza ababyeyi banjye ngo bazabone umukwe/umukazana n’abuzukuru
Muri make urukundo bavuga rukunze kuba rushingiye kuri ibi bikurikira: abahungu bareba kenshi ku buranga bw’umukobwa ,mu maso he uko ateye, uko agenda, uko avuga, uko aseka n’ibindi.
Nubwo abakobwa bareba ku bwiza bw’abahungu akenshi bita cyane cyane ku bushobozi umusore afite . bamwe bati mbona azatunga urugo, afite inzu , afite imodoka, umuryango we urakize, mbese muri make tuzagira ubuzima butari bubi.
Hari n’ibindi byinshi abantu bagiye kubaka bareba utarondora bitewe nuko abantu batandukanye ariko muri rusange ibi nibyo benshi bagenderaho bagiye kubaka aho abasore nabo basigaye bareba ku butunzi bw’abakobwa , amashuri amikoro abakobwa bafite muri rusange nubwo badakunze kubigira ibya mbere.
Izi mpamvu zose zivugwa si zo mpamvu nyamukuru umuntu aba akwiye gushingiraho agiye kurushinga gusa , ahubwo hari impamvu nyamukuru uba ukwiye kureberaho yagufasha kugira urugo rwiza.
Dore impamvu nyazo rero zo gushinga urugo.
Mbere yo kubaka rero ugomba kumenya ibi :
Kubaka urugo birenze kwinezeza gusa
Kubaka urugo birenze gupfumbatana
Kubaka urugo birenze kubyara abana
Kubaka urugo birenze gufashanya mu by’ubutunzi n’ibindi ...
Nubwo abubaka bose muri rusange baba bakeneye ibi tuvuze haruguru , hakenewe guhitamo neza uwo muzubukana ataribyo umuntu areba byonyine gusa ahubwo akareba aho uwo mushinga umujyana, n’ibyo agomba gukora mbere yo kuwutangira kugirango uzarame kandi umere nkuko Imana iwushaka.
Ku byo twavuze mu nkuru ishize abantu bakunda gushingiraho (ubwiza ubutunzi n’ibindi ) bishobora gushira, kandi Imana idusaba kubana akaramata . Dukwiye rero gushingira ku bindi bintu bidashira kugirango ntihazabeho gutandukana kuko umunezero twashakaga washize.
Ingo nyinshi zisenyuka kuko ibyiza byinshi wari witeze kuwo mwashyingiranwe igihe cyageze ukabibura. Ariko iyo umugambi wawe wo gushaka ari ukugirira neza uwo ushatse, kuko umukunda, ntagishobora kubatandukanya kuko nicyo wamubonaho kitakunezereza washobora kucyihanganira utavunitse cyane !!! Ibi biragoye, ariko niko kuri.
Impamvu nyazo n’izitarizo abantu bagenderaho bagiye kurushinga
Abasore benshi n’inkumi bahitamo uwo bazabana kubera impamvu nyinshi zitandukanye ariko akenshi mu muco wacu ziba ari impamvu zitari zo .
Labels: umuryango


text:
Guverineri w’intara y’iburasirazuba arasaba abaturage kugira uruhare mu ikemurwa ry’ibibazo bahura nabyo
Â
tariki ya 20 Mutarama,2012 Guverineri w’intara y’iburasirazuba hamwe n’abayobozi batandukanye barimo polisi n’ingabo basuye imirenge ya Nyarubuye, Mpanga, Nasho na Mushikiri mu rwego rwo gukemura ibibazo abaturage baba bafite.
Mu rwego rwa gahunda y’ukwezi kw’imiyoborere myiza Guverineri w’intara y’iburasirazuba Odette Uwamariya ubwo yasuraga abaturage yakemuye ibibazo bitandukanye bimwe muri ibyo bibazo byagarutsweho ahanini wasangaga bishingiye ku butaka, Guverineri akaba yasabye abaturage kuba aba mbere mu kwikemurira ibibazo n’abayobozi bakajya bayobora abaturage mu buryo bakemuramo ibibazo bafatanyije.
Umuyobozi w’akarere Protais Murayire yasabye abaturage ko baba aba mbere mu kuba inkingi yo kwikemurira ibibazo aho kubigeza mu buyobozi bwo hejuru keretse ikigaragara ko cyananiranye,akabasaba ko bajya bikemurira ibibazo bafatanyije n’inzego z’umurenge,kuko ngo nta miyoborere myiza yagerwaho mu gihe hari akarengane.
Ubuyobozi bw’ingabo na polisi nabwo bwasabye abaturage kuba aba mbere mu kwikemurira ibibazo cyane ko ngo ibibazo bishingiye ku rugomo n’ihohoterwa ahanini biterwa n’ababa banyoye ibiyobyabwenge birimo urumogi na kanyanga.
Guverineri w’intara y’iburasirazuba yarangije ashimira abaturage uruhare rwabo mu kwikemurira ibibazo baba bafite.


text:
Nyagatare: Ibyangombwa by’ubutaka bizagabanya amakimbirane
Bamwe mu baturage bo mu Murenge wa Rukomo, mu karere ka Nyagatare bamaze guhabwa ibyangombwa by’ubutaka baratangaza ko bishimye guhabwa ibyo byangombwa kuko ngo basanga bigiye kubaruhura amakimbirane ashingiye ku butaka.
Nyirahakuzimana Monique, wari uje gufata icyangombwa cy’ubutaka ari kumwe ni uwo bashakanye, avuga ko mu kagali ka Gasenyi hakunze kugaragara imanza nyishi z’abantu bapfa ubutaka. Yagize ati “Dushimiye Leta cyane kuba iduhaye ibyangombwa bya burundu kuko ubu tumenye ubutaka bwacu n’ubutari ubwacu.â€
Mu gikorwa cyo gutanga ibyangombwa by’ubutaka bya burundu muri ako Kagali ka Gashenyi cyarangiye tariki 28/12/2011hari hakigaragara amakimbirane kuko hari imiryango itanu ko hari yabaruje ubutaka rwihishwa ntibandikishe abo bashakanye babufatanyije. Ibyangombwa nk’ibi ngo ntibishobora gutangwa ayo makimbirane adakemutse nk’uko byatangajwe n’ubuyobozi bw’akagari ndetse n’abatanga ibyangombwa by’ubutaka.
Nubwo muri ako Kagali ka Gashenyi abaturage barangije gufata ibyangombwa by’ubutaka bya burundu, hari ibyangombwa bigera kuri 400 bitatanzwe kuko mu kubikora hagaragayemo amakosa ajyanye no kubusanya imidugudu ubwo butaka buherereyemo.
Umukozi w’ikigo cy’ubutaka wakoreraga muri ako kagali avuga ko hari n’ibindi bigaragara ko ikosora ryarangiye bidakosowe. Uwo mukozi avuga koi bisaba ko bongera gusubira inyuma bagakemurira rimwe ibyo bibazo ariko icyemezo kizafatwa n’ishami ry’ikigo cy’igihugu cy’ubutaka rikorera i Kayonza.


text:
INKURU YA 27
Umwami mubi ategeka Misiri
ABA bagabo barimo barakoresha abantu umurimo w’agahato. Reba nawe uwo mugabo urimo ukubita ikiboko umwe muri abo bakozi! Abo bakozi ni abo mu muryango wa Yakobo, kandi bitwa Abisirayeli. Naho abo bagabo barimo babakoresha umurimo w’agahato ni Abanyamisiri. Abisirayeli babaye abacakara babo. Ibyo se byaje bite?
Mu myaka myinshi, wa muryango munini wa Yakobo wabaye mu gihugu cya Misiri mu mahoro. Yozefu, wari umuntu wa kabiri ukomeye kuruta abandi bose mu Misiri nyuma y’umwami Farawo, yabitagaho. Hanyuma ariko Yozefu yaje gupfa. Kandi mu Misiri himye undi mwami, Farawo mushya, utarakundaga Abisirayeli.
Uwo Farawo mubi yagize Abisirayeli abacakara, kandi ashyiraho abakoresha b’abagome cyane. Bakoresheje Abisirayeli agahato mu mirimo yo kubakira Farawo imidugudu. Nyamara, Abisirayeli bakomeje kwiyongera. Nyuma y’igihe runaka, Abanyamisiri baje gutinya ko Abisirayeli bari kuba benshi cyane kandi bagakomera cyane.
Waba se uzi icyo Farawo yakoze? Yabwiye abagore bafashaga Abisirayelikazi igihe babaga bagiye kubyara ati ‘umwana w’umuhungu wese uzavuka mujye mumwica.’ Ariko kubera ko abo bagore bari beza, ntibishe izo mpinja.
Nuko Farawo ategeka abantu be bose ati ‘mufate abana b’abahungu b’Abisirayeli maze mubice. Abana b’abakobwa abe ari bo bonyine mureka babeho.’ Gutanga itegeko nk’iryo byari igikorwa kibi cyane. Si byo se? Reka turebe uko umwe muri abo bana b’abahungu yarokotse.


text:
Ku wa mbere tariki 05 Ukuboza 2005, ku manywa, umutingito ukomeye wibasiye uburasirazuba bwa Repuburika Iharanira Demokarasi ya Congo, uhitana umwana umwe nibura, abandi bantu bakeya barakomereka.
Uwo mutingito wahereye mu birometero 55 mu majyepfo y'umujyi wa Kalemie, ku nkombe z’ikiyaga cya Tanganyika, muri Repuburika Iharanira Demokarasi ya Congo, wumvikana kugera mu Rwanda, mu Burundi, muri Tanzania no muri Kenya.
Uwo mutingito, wapimaga 6.8 ku gipimo cya Richter wanyeganyeje amagorofa i Nairobi, unumvikana mu burasirazuba bwa Congo hose, ndetse no mu Burundi, mu Rwanda na Tanzania.
Abakozi bagombye kuva mu biro biri mu magorofa ari m’umugi rwagati i Nairobi. Abaturage na bo bahunze amazu yabo muri ako kareare.
Icyabaye cyiza ni uko nta byinshi cyane uwo mutingito wangije kubera ko uburasirazuba bwa Congo budatuwe cyane, kandi n’amazu yaho maremare akaba ari imbarwa.
Umugi wa Kalemie, nku nkombe z’ikiyaga cya Tanganyika, mu burasirazuba bwa Congo, ni wo mugi wari wegereye cyane aho uwo mutingito wahereye. Abaturage baho bavuga ko wamaze hagati y’amasegonda 10 na 15, amazu akanyeganyega, n’abantu bagakuka umutima.
M’umugoroba ariko ubuzima ngo bwari bwongeye gusubira m’uburyo, kandi hari kakivugwa ko umwana umwe gusa ari we wapfuye aguweho n’inzu ya rukarakara. Abandi baturage bakeya na bo ngo baravunitse.
Nyuma y’amasaha uwo mutingito ubaye, abaturage b’i Kalemie batangaje ko nta bategetsi cyangwa imiryango ifasha imbabare bigeze babona ijya gufasha abantu gusubiza umutima mu nda.
Abaturage b’i Kigali n’i Bujumbura bamwe bavuga ko na bo bumvishe uwo mutingito, ariko ko utari ukomeye cyane. Abenshi ndetse bashobora kuba batarawumvishe. Abari bicaye cyangwa begamiye ikintu cyangwa amazu ni bo bawumvishe cyane. I Bujumbura n’i Kigali bemeza ko uwo mutingito wamaze hejuru y’umunota.
Byabaye mahire rero ko uwo mutingito wageze mu Rwanda no mu Burundi wananiwe. Ubundi umutingito wa 6.8 ku gipimo cya Richter umaze umunota wose ushobora kwangiza ibintu byinshi no guhitana abantu kugera mu birometero 100 uvuye aho wahereye.
Ejo habanje kuba impungenge ko uwo mutingito washoboraga guteza umuraba - Tsunami - mu kiyaga cya Tanganyika, ariko kugeza ubu birasa nk’aho nta tsunami iturutse kuri uwo mutingito ikibaye.


text:
UBUHAMYA: Uko Imana yakijije Diane Kamadia Kanseri y’ ibere yaramaranye igihe kirerekire
Yanditswe na Imanishimwe Dieudonne August 23, 2017
Nitwa Diane Kamadia ndi umu damu, ndubatse mfite umugabo n’abana 4 n’umwuzukuru 1.ndi umukristo ndakijijwe ,Yesu n’umwami n’umukiza wanjye.Uyu mwanya nifuje kubaha ubu buhamya kugira ngo mbugeze kuri benshi mbonereho […]
Nitwa Diane Kamadia ndi umu damu, ndubatse mfite umugabo n’abana 4 n’umwuzukuru 1.ndi umukristo ndakijijwe ,Yesu n’umwami n’umukiza wanjye.Uyu mwanya nifuje kubaha ubu buhamya kugira ngo mbugeze kuri benshi mbonereho no gushima Imana mbinyujije munyandiko kumirimo itangaje yankoreye.
Mu mwaka wa 2009 mu kwezi kwa cyenda nibwo namenye ko mfite uburwayi mw’ ibere kuko harimo ikintu cipfunditse ntashoboye gusobanukirwa kandi sinaribgaga.Nibwo nabyeretse umu Dr muri CHUK ari naho nakoreraga, ubwo bankoreye ibizamini baza kunyohereza King Faycal gukoresha igipimo(biopsy).
Tariki ya 9/11/2009 nibwo nahawe ibisubizo bimbwirako ndwaye Kanseri y’ibere,Naratashe namwe murabyumva uko byari bimeze. Ndibuka ko nandikiye ababyeyi banjye message na muramu wanjye, mbura n’umwe wonsubiza ntibyaboroheye kubyakira.
Nageze murugo ninjira mu cyumba ndapfukama, ndasenga mbwira Imana nti : Mana umpe imbaraga zo kwakira iki kigeragezo, unkomeze kugirango nanjye nkomeze abana numuryango wose, Imana irabimpa ndakomera pe. Impa ijambo 1Corith 10:13 rivugango Ntakigeragezo kibasha kubageraho kitari rusange mu bantu…..
Ndibuka ko umwana muto yinjiye mucumba asanga mpfukamye arambaza ati Mama nukuberiki ugeze mucumba ugahita usenga? Ndamubwira nti numvise gusa ngomba gusenga, arambwira ati harikintu umpishe Mama.
Ubwo natangiye gahunda zo kwivuza, Imana impa kugirira umugisha kubantu navugango ikibazo cyanjye Imana igishira ku mitima y’abantu benshi , abantu baritanga mu buryo ntabasha kuvuga imiryango, inshuti, aho nakoreraga CHUK bankoreye ibintu ntazibagirwa ubuzima bwanje bwose. Mukwezi kumwe nari mbonye amafaranga yose yo kwivuza mu buhinde.
Tariki ya 13/12/2009 nibwo nagiye MIOT Hospital mubuhinde.muri ibyo bitaro narwaranye na ba Mama bafite ikibazo nk’icyanjye noneho nibuka rya jambo Imana yampaye.Navuye mu buhinde nyuma y’amezi 3 nkomeza traitement ikintu cyaje kumerera nabi n’imiti bita Chimiotherapie n ‘ imiti ikomeye cyane ikumaraho akantu kose k’akoya guhera ku musatsi, ariko navuga ko itangizeho ingaruka cyane nk’uko nabonaga abandi bameze.
Nyuma y’umwaka nagize amahirwe yo kubona Viza nza hano USA ari naho ntuye ubu nkomeza gusuzumwa, kugeza uyu munsi ndi muzima imyaka ibaye 7 hafi 8.
Nkaba nshimira Imana yanyongereye iyi minsi yo kubaho, kandi mu burwayi bwanjye narushijeho kwegera Imana no gutinyuka kuyivuga kuko narayibonye ikora ibitangaza. Njyanumva aho ngeze hose nababwira ibyo Imana yankoreye.
Ndizerako ubu buhamya buzasomwa n’abantu benshi bagafatanya nanjye gushima Imana.Ikindi kintu nasanze gifasha mu kibazo ico arico cyose n’ukwakira, iyo utiyakiriye urahahamuka.Bene Data, abo dusangiye gucungurwa mumfashe gushima Imana no kuyiha icubahiro ku mirimo yakoze.
IBYIRINGIRO.RW


text:
Kuba u Rwanda rubarizwa mu bihugu bitoya mu buso, rukaba ruza no kumwanya wanyuma mubunini mu karere k’ibiyaga bigari, ntibivuze ko ariko rwahoze, kuko u Rwanda ni igihugu cyagiye kigira intwari zikakirwanira ishyaka haba mu busugire bwacyo(umutekano), kucyagura ndetse no mu bukungu.
Ibi wabyumva neza usobanukiwe byimbitse icyo izina Rwanda risobanuye, iri zina rikomoka kunshinga kwanda nayo isobanura kwaguka(Expand) ibi byumvikanisha ko buri mwami wimaga ingo kuva na kera yabaga afite uruharo(inshingano) yo kwagura igihugu cye. Akacyagura mu buso, akanyaga inka akazicyura mu Rwanda ndetse akakirinda n’ababisha. Ni muri urwo rwego u Rwanda rwari rwaraguye imipaka yarwo ruhereye Ku Rwanda rwa Gasabo rukagenda rugafata ibice bimwe bya Kongo y’ubu, Uganda y’ubu ndetse na Tanzaniya hamwe n’u Burundi.
Gusa aho abazungu bamenyeye Afrika dore ko batayivumbuye nk’uko babivuga, batangiye no kwiha kuyitegeka bakuraho amahame menshi yari yarashyizweho na ba kavukire maze bashyiraho ayabo. Bahise banaboneraho guhindura zimwe mu mbibi z’ibihugu bitandukanye, bituma u Rwanda rutakaza bimwe mu bice intwari zarwo zari zarigaruriye ndetse zimwe zikabimenera n’amaraso.
Ese mu rwego rw’ubukungu u Rwanda rwahombye iki ubwo rwamburwaga bumwe mu butaka bwarwo?
Birashoboka ko u Rwanda ruba rukize ku mabuye y’agaciro kuko intara ya kivu y’amajyepfo hafi ya yose (Muri Repubulika iharanira Demokarasi ya Kongo) yari u Rwanda kandi ako gace kuri ubu gafatwa nk’ikirombe cya Zahabu, Diama na Colta kibasha guhaza isi yose, dore ko ibigo bitandukanye byiganjemo iby’ikoranabuhanga kwisi bigaragaza ko bikoresha amabuye y’agaciro avuye muri kariya gace, baba bayagura kuburyo bwubahirije cyangwa bunyuranyije n’amategeko, si amabuye y’agaciro gusa kuko n’amashyamba agaragara muri aka gace yabyazwa umusaruro ku rwego ruhanitse. Ubukungu bwihishe muri aka gace bwatumye kaba isibaniro ry’imitwe yitwaje intwaro bituma leta ya Kongo hayipfira ubusa.
Iyo u Rwanda ruba rukingana uko rwanganaga mu kinyejana cya 17, parike nkuru y’ibirunga ndetse n’iy’akagera ntiziba zingana kuriya. Kuko nibura Parike y’ibirunga iba igenda ikagera ku kiyaga cya Rwicanzige (Lack Rwenzoli) ni ukuvuga ko ibirunga byose bibarizwa muri kariya gace biba ari iby’u Rwanda, ngaho ibaze inshuro amafaranga ava mu bukerarugendo bw’ibirunga n’ingagi yari kwikuba. Parike nkuru y’Akagera yashoboraga kugenda ikagera za Bukombolo, Biharamulo na Shinyanga ho muri Tanzaniya, nta n’uwashidikanya ko yashoboraga kugera ku kiyaga cya Victoria, maze abayigenderera bakisukiranya kurushaho, ndetse n’igiciro cy’ubwikorezi nticyari kuba kikiri ikibazo mu Rwanda ukura ibicuruzwa Dubai mu Bushinwa n’ahandi.
Ese ko u Rwanda rukomeje guhebuza amahanga rudakora ku mazi magari, ntamabuye y’agaciro rufite ahagije, rudacukura peteroli, rukiyongeraho no kuba ari ruto cyane, dore ubucucike bw’abaturage bubarirwa hejuru, mubona byari gucura iki iyo ruba rugifite bya bice byarwo twavuze haruguru rwatakaje, ibaze maze ugereranye n’ibindi bihugu nurangiza wohereze igitekerezo cyawe umpe ishusho y’uko ubona u Rwanda ruba rumeze iyo bikomeza uko byari biri.


text:
Usibye umunezero umugore agira igihe agize amahirwe yo kurangiza (mu gihe cy'imibonano mpuzabitsina), burya ni n'umuti ku bibazo byinshi (stress, indwara zimwe na zimwe, no kwibagirwa). Dore ibindi byiza 5 umugore ashobora gukesha kurangiza.
1. Kurangiza ni byiza ku mabere y'umwari/mutegarugori. Ibi biterwa n'umusemburo witwa Ocytocyne uvuburwa muri iki gihe. Uyu musemburo unagabanya ibyago byo kwandura kanseri y'amabere.
2. Kurangiza birwanya ububabare. Bwaba uburibwe bw'umutwe, imbwa, cyangwa igisebe runaka, uriya musemburo nanone utuma habaho igihe kitari hasi y'iminota 7 ubu buribwe busa n'ubwashize, abahanga kandi bemeza ko igihe cyose umuntu atekereje ku mibonano mpuzabitsina uburibwe bunyonyomba.
3. Uburyo bwo guhagarika isepfu. Ni impamo. Ibi byagaragajwe n'umunyasiyansi uzwi cyane wigeze no guhabwa igihembo kitiriwe Nobeli. Yakoze ubushakashatsi ku bantu bari barwaye isepfu mu gihe cy'amasaha 72 yose. Yasanze kurangiza bigira ingaruka ku mutsi uba mu ijosi witwa nerf vague mu gifaransa, ariyo ntandaro yo kurangira kw'isepfu ikomeye. Ubusanzwe isepfu imarwa no kunywa ikirahuri cy'amazi umuntu adahumeka.
4. Kurangiza bigereranywa n'inzoga ya vino ! Niba utari ubizi ubimenye, inzoga ya vino igenda iryoha uko igenda imara igihe kinini ibitse. Nk'ubu inzoga zo mu bwoko bwa vin ziri kunyobwa muri 2011 inyinshi zatazwe mbere y'i 1900. Kurangiza nabyo ngo bigenda byiyongera kandi binyura umugore uko agenda akura.
5. Kurangiza bifitanye isano n'uruhererekane mu muryango ! Niba uri umugore cyangwa umukobwa ukaba urangiza nta ngorane, uzashimire so na nyoko. Aha ntitwabura kuvuga ko izindi mpamvu zigira uruhare rufatika mu mpinduka ku mubiri w'umugore bikaba byaba intandaro yo kurangiza cyangwa kutarangiza: umuco, imibereho myiza y'umugore mu muryango mugari, idini, n'ubwumvikane n'umutware we.


text:
ISOMO RYA MBERE
Igitabo cy’Ibyakozwe n’Intumwa (Intu 15, 22-31)
22Ubwo byose bamaze kubyumvikanaho, Intumwa n’abakuru b’ikoraniro biyemeza kwitoramo bamwe muri bo, ngo babatume i Antiyokiya kumwe na Pawulo na Barinaba. Nuko hatorwa Yuda witwa Barisaba na Silasi, abantu b’imena mu bavandimwe.
23Urwo rwandiko babahaye rwagiraga ruti « Twebwe Intumwa, abakuru b’ikoraniro n’abavandimwe, turabaramutsa bavandimwe bacu b’abanyamahanga bari Antiyokiya, muri Siriya no muri Silisiya. 24Twumvise ko bamwe muri twe bababwiye amagambo yo kubakangaranya no kubakura umutima, kandi tutigeze tubatuma. 25None twahuje umugambi wo gutoranya abantu ngo tubabatumeho, bazanye na Pawulo na Barinaba, incuti zacu dukunda, 26kuko bahaze amagara yabo kubera izina ry’Umwami wacu Yezu Kristu. 27Tubatumyeho rero Yuda na Silasi, kugira ngo na bo ubwabo babasobanurire ibyo tubandikiye. 28Byanogeye rero Roho Mutagatifu kimwe natwe, kutagira undi mutwaro tubagerekaho utari aya mabwiriza ya ngombwa : 29mwirinde kurya inyama zatambiwe ibigirwamana, n’amaraso, n’inyama z’inyamaswa zanizwe, mwirinde n’ubukozi bw’ibibi. Nimureka gukora ibyo, muzaba mugenjeje neza. Nimugire amahoro !»
30Nuko abari batumwe bamanuka berekeza i Antiyokiya ; bahageze bakoranyiriza hamwe ikoraniro ry’aho, babashyikiriza urwandiko. 31Ngo bamare kurusoma, abantu bose bashimishwa n’ubwo butumwa bwo kubakomeza.
ZABURI (Zab 57 (56), 8, 9, 10-11,12)
Inyik/ Nyagasani, nzagusingiriza mu yindi miryango.
Mana yanjye, umutima wanjye wasubiye mu gitereko !
Umutima wanjye wasubiye mu gitereko,
none reka ndirimbe, ncurange ibyishongoro !
Nti « Kanguka, shema ryanjye,
kanguka nanga y’imirya, nawe cyembe,
maze nkangure umuseke !»
Nyagasani, nzagusingiriza mu yindi miryango,
ngucurangire rwagati mu mahanga ;
kuko ineza yawe ikabakaba ku ijuru,
n’ubudahemuka bwawe bugatumbagira mu bicu.
Mana yanjye, garagaza ububasha bwawe busumbye ijuru,
ikuzo ryawe ritumbagire hejuru y’isi yose !
IBANGONDIRIMBO RIBANZIRIZA IVANJILI (Yh 13,34)
Alleluya Alleluya.
Nyagasani yadusigiye itegeko rishya :
« Nimukundane, kandi mukundane nk’uko nabakunze.»
Alleluya.
IVANJILI
+ Yohani (Yh 15,12-17)
Muri icyo gihe, Yezu agiye kuva kuri iyi si ngo asange Se, abwira abigishwa be ati 12«Ngiri itegeko mbahaye: nimujye mukundana nk’uko nanjye nabakunze. 13Nta wagira urukundo ruruta urw’umuntu uhara amagara ye kubera incuti ze. 14Muba muri incuti zanjye, igihe mukora icyo mbategetse. 15Jye sinkibita abagaragu, kuko umugaragu atamenya icyo shebuja akora ; ahubwo mbise incuti, kuko nabamenyesheje ibyo numvanye Data byose. 16Si mwe mwantoye, ahubwo ni jye wabatoye, maze mbashyiraho kugira ngo mugende mwere imbuto, kandi imbuto yanyu igumeho; bityo icyo muzasaba Data cyose mu izina ryanjye, azakibahe. 17Icyo mbategetse ni uko mukundana. »


text:
Rwanda | Huye: Mu Kagari ka Rango B bijihije isabukuru y’imyaka 25 ya FPR
Imbyino zirata ibikorwa FPR yabagejejeho, ubuhamya bw’abishimira ibyo bamaze kugeraho, kuremera abatishoboye babaha matela nini ndetse no gusangira icyo kunywa hamwe na gato (gateau) y’isabukuru y’imyaka 25, ni bimwe mu byaranze ibirori byo kwizihiza isabukuru y’imyaka 25 y’umuryango FPR, mu Kagari ka Rango B ho mu Murenge wa Tumba, Akarere ka Huye.
Régis Mbonigaba, umukuru w’uyu muryango mu Kagari ka Rango B, avuga ko mu byo abanyamuryango bamaze kugeraho kandi bishimira harimo gutanga inkunga yo kubaka amashuri, ibi bikaba bizatuma uburezi bugera ku bana bose bo muri Rango B.
Yagize ati « twagize uruhare rugaragara mu gushishikariza abaturage kwitabira ubwisungane mu kwivuza, twitabira kubaka ibyumba by’amashuri y’imyaka 9 na 12 dutanga umusanzu none ubu amashuri yaruzuye kandi abana bayigiramo. »
Mbonigaba akomeza agira ati « twitabiriye ibikorwa by’umuganda ku buryo bushimishije, dusana imihanda ihuza imidugudu yari yarangiritse. Twatanze umusanzu uhoraho ndetse n’umusanzu udasanzwe wo kubaka urugo rw’umuryango mu Karere ka Huye, ubu rwaruzuye kandi rurakeye. »
Mu myaka 25 iri imbere, abanyamuryango ba FPR muri Rango B bazarushaho gukangurirwa gutanga umusanzu wabo kuko ari wo wubaka ibikorwa by’umuryango, kurushaho kwicungira umutekano, gukomeza gahunda ya dusasirane no kurihira mituweri abatishoboye.
Na none kandi, aba banyamuryango bo muri Rango B bafite gahunda yo kuremera abakene kugeza igihe bazashaka uwo baremera bakamubura.
Abaremewe barabyishimiye cyane
Antoniya Mukabuyenge ni umwe mu bahawe matela mu gihe cyo kwizihiza isabukuru y’imyaka 25 ya FPR muri Rango B. Avuga ko yari asanganywe indi matela abana be bamuguriye, ariko ngo no kuba FPR yaramwibutse ikamuha indi birushaho kumwereka ko bamwitayeho, bikarushaho kumwereka ko ari uw’agaciro.
Christiane Mukamuganga na we yahawe matela. Avuga ko mbere yari azifite baza kuzimwiba, abura amafaranga yo kugura izindi, ku buryo ngo yaramburaga umuce akarenzaho imyenda ni uko akaba ari ho aryama. Ngo arashimira FPR yamusasiye.
Â


text:
Rulindo: Mu cyumweru cyahariwe intwari abaturage Basabwe kutaba ibigwari.
Abaturage mu rugendo rwo kuzirikana ubutwari bw’abanyarwanda
Tariki 22/01/2016 hatangijwe Icyumweru cyahariwe ibikorwa by’indashyikirwa by’intwari z’uRwanda, ku rwego rw’Akarere ka Rulindo, ibirori byizihirijwe mu Murenge wa Shyorongi.
Abaturage mu rugendo rwo kuzirikana ubutwari bw’abanyarwanda
Insanganyamatsiko y’uwo munsi igira iti ‘‘Duharanire ubutwari twubaka ejo hazaza’’. Abayobozi n’abaturage bitabiriye icyo gikorwa bakoze urugendo rwo kuzirikana ubutwari bw’Abanyarwanda, rwatangiye saa 12h: 00 kugeza saa 13h00.
Baturutse ku kigo Nderabuzima cya Shyorongi rusorezwa ku biro by’Umurenge wa Shyorongi, aho abaturage baherewe ubutumwa bw’icyumweru cyahariwe ubutwari. Urugendo rwaranzwe n’indirimbo ziranga ubutwari bw’Abanyarwanda rwarimo abasaza, abakecuru, abasore n’inkumi bagenze urugendo n’amaguru.
Umuyobozi w’Akarere ka Rulindo Kangwagye Justus yabasabye kuba maso. Yagize ati ‘‘Intwari ni abantu nkamwe, inzira barimo namwe muyirimo, abanyarurindo turabasaba kwitandukanya n’ibigwari, ntimukabe ba ntibindeba, kuko ubutwari buraharanirwa, nubwo bwahura n’inzitizi ariko ntibugomba gucikaâ€.
Yakomeje agira ati “nta ngo zaremewe kubyara ibigwari, ahubwo ubutwari bw’Abanyarwanda bubarimo kandi babwonse mu masherekaâ€.
Umunyamabanga nshingwabikorwa w’Umurenge wa Shyorongi Sebagabo Nkunzingoma Zazou, yavuze ko muri iki cyumweru abaturage bazajya bakora ibiganiro bijyanye n’ubutwari mu midugudu.
Bakazibanda mu ruhare rw’umuturage mu kwiteza imbere mu bukungu, baharanira kugira imibereho myiza no kwimakaza imiyoborere myiza, kuko aribwo butwari ngo bufite icyo buvuze. Muri uwo Murenge barateganya koroza abatishoboye inka 5 Bakazatanga n’amatungo magufi 15 harimo ihene n’intama.
Ntabyera Yozefu wimyaka 67, yavuze ko kuva kera hahozeho intwari n’ibigwari . Yagize ati ‘‘Intwari ntiyiganda itabara vuba, ijya inama n’izindi ikarangwa no gukunda u Rwanda n’Abanyarwanda’’.
Uwo musaza yavuze ko bamwe mu bakurambere babaye intwari harimo Umwami Rudahigwa, abandi nabo abonamo ubutwari ari abasirikari bitangiye uRwanda barimo Jenerali Fred Gisa Rwigema, n’umusirikari utazwi hakaba n’abandi banyarwanda bagiye bakora ibikorwa by’ubutwari bakarokora abandi batitaye ku ingoma mbi yariho icyo gihe.
Abaturage basabwe gukomeza guharanira ejo hazaza heza, bakarwanya indwara  yitwa ubunebwe ituma hari bamwe badashobora gukora ngo biteze imbere. Icyo cyumweru cyatangiye kuwa 22/Mutarama, kikazarangira kuwa 31 Mutarama 2016.
Â


text:
Bibiliya igaragaza neza ko hariho ubwami bw’Imana ariko kandi ko n’umwanzi arho ariwe Satani. Umwanzi ahora ashaka ko tuba kure y’Imana ariko dufite inkuru nziza yuko Yesu Kristo yaneshe urupfu akaduhesha ubuzima bushya kandi atubera inzira nziza iduhuza na Data. nubwo duhura n’intambara zikomeye mu mwuka turwana na satani hano mu isi, Yesu Kristo yaradutsindiye.
Dore bimwe mu byanditswe byerekana ko Yesu Kristo yaturwaniriye kandi akanatubera inzira iduhuza na Data, kubw’iyo mpamvu hakaba nta cyadutandukanya n’urukundo rw’Imana.
Abefeso 6:10-12 " Ibisigaye mukomerere mu Mwami no mu mbaraga z’ubushobozi bwe bwinshi.Mwambare intwaro zose z’Imana, kugira ngo mubashe guhagarara mudatsinzwe n’uburiganya bwa Satani.Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru.
2 Abakorinto 10:4 " kuko intwaro z’intambara yacu atari iz’abantu, ahubwo imbere y’Imana zigira imbaraga zo gusenya ibihome no kubikubita hasi."
Abakolosayi 1:16 " kuko muri we ari mo byose byaremewe, ari ibyo mu ijuru cyangwa ibyo mu isi, ibiboneka n’ibitaboneka, intebe z’ubwami n’ubwami bwose, n’ubutware bwose n’ubushobozi bwose. Ni we wabiremye byose kandi rero ni na we byaremewe."
Abaroma 8: 38-39 " kuko menye neza yuko naho rwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaba, cyangwa abafite ubushobozi,cyangwa uburebure bw’igihagararo, cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu Umwami wacu”
Abakolosayi 2:15 " Kandi imaze kunyaga abatware n’abafite ubushobozi, ibahemura ku mugaragaro, ibivuga hejuru ku bw’umusaraba."
1 Petero 5:8-9 " Mwirinde ibisindisha mube maso, kuko umurezi wanyu Satani azerera nk’intare yivuga ashaka uwo aconshomera.Mumurwanye mushikamye kandi mufite kwizera gukomeye, muzi yuko bene Data bari mu isi muhuje imibabaro.”
2 Abatesalonike 3:3 " Ariko Umwami ni uwo kwizerwa, ni we uzakomeza mwebwe, abarinde Umubi."
Luka 10: 19 " Dore mbahaye ubutware bwo kujya mukandagira inzoka na sikorupiyo, n’imbaraga z’Umwanzi zose, kandi nta kintu kizagira icyo kibatwara rwose."
Yakobo 4:7 " Nuko rero mugandukire Imana ariko murwanye Satani, na we azabahunga."
1 Yohana 4:2-4 " Iki abe ari cyo kibamenyesha Umwuka w’Imana: umwuka wose uvuga ko Yesu Kristo yaje afite umubiri ni wo wavuye ku Mana, ariko umwuka wose utavuga Yesu utyo ntiwavuye ku Mana, ahubwo ni umwuka wa Antikristo, uwo mwumvise ko uzaza kandi none umaze kugera mu isi.Bana bato, muri ab’Imana kandi ba bandi mwarabanesheje, kuko uri muri mwe aruta uri mu b’isi.


text:
Perezida Kagame yitabiriye imurikwa ry’igitabo kivuga ku ntambwe u Rwanda rwateye
Ku mugoroba wo ku wa 18 Mutarama muri Serena Hotel, Perezida Paul Kagame yitabiriye umuhango wo kumurika igitabo cyitwa Rwanda INC, How a devasted nation became an economic model for the developing world, cyanditswe na Patricia Crisafulli na Andrea Redmond baba muri Leta ya Chigago, Illinois muri Leta zunze Ubumwe za Amerika.
Iki gitabo Rwanda INC, How a devasted nation became an economic model for the developing world, tugenekereje mu kinyarwanda kivuga “u Rwanda: Igihugu cyari (...)
Ku mugoroba wo ku wa 18 Mutarama muri Serena Hotel, Perezida Paul Kagame yitabiriye umuhango wo kumurika igitabo cyitwa Rwanda INC, How a devasted nation became an economic model for the developing world, cyanditswe na Patricia Crisafulli na Andrea Redmond baba muri Leta ya Chigago, Illinois muri Leta zunze Ubumwe za Amerika.
Iki gitabo Rwanda INC, How a devasted nation became an economic model for the developing world, tugenekereje mu kinyarwanda kivuga “u Rwanda: Igihugu cyari cyarasenyutse cyaje guhinduka urugero rw’ubukungu mu ruhando rw’ibihugu biri mu nzira y’amajyambere”, kivuga ku iterambere n’intambwe u Rwanda rumaze kugeraho rubikesha Perezida wa Repubulika Paul Kagame, nyuma y’icuraburindi rwanyuzemo mu gihe cya Jenoside yakorewe Abatutsi mu 1994.
Abanditsi bombi, Patricia Crisafulli na Andrea Redmond, bahereye ku mateka mabi u Rwanda rwanyuzemo, yanatumye rumenyekana mu ruhando mpuzamahanga, rugatereranwa na bimwe mu bihugu bikomeye, ariko kuri ubu rukaba rumaze gutera intabwe ishimishije rubikesha imiyoborere myiza.
Iki gitabo kigaragaza kandi uburyo u Rwanda ari igihugu gifite ubuyobozi bwiza bw’intangarugero, kikaba cyarafashe iya mbere mu kwikura mu bukene.
Ibyo byose rukaba rwarabigezeho bitavuye ku nkunga z’amahanga, ahubwo rubikesha kwigira, kumva ko rushoboye, kwegereza ubuyobozi abaturage no gukorera mu mucyo.
Aba banditsi bacukumbuye intera u Rwanda rwateye rugamije kugera ku ntego yo kuva mu bihugu bigisindagizwa, ruteza imbere ikoranabuhanga mu bukungu, gushyigikira iterambere ry’abikorera no gushyira imbaraga mu kwihangira imirimo, bagaragaza intambwe nziza igihugu kigezeho mu burezi, ubuzima no kwihaza mu biribwa byose bijyana na gahunda ihamye y’Ubumwe n’Ubwiyunge.
Muri iki gitabo kandi aba banditsi bagaragaza imiyoborere myiza ya Perezida Paul Kagame, bakavugamo uburyo yagejeje u Rwanda ku rwego rushimishije, ubu rukaba ari intangarugero ku mugabane wa Afurika ndetse no ku Isi muri rusange.
Perezida Paul Kagame ashima umurimo wakozwe
Perezida Paul Kagame yashimye abanditsi Patricia Crisafulli na Andrea Redmond kuba baranditse inkuru mpamo ku Rwanda, bagaragaza amateka uko ari, kuko hari n’abanyarwanda ubwabo batayazi neza. Yabashimiye ko batanze umusanzu mu gusobanura u Rwanda, akazi gakomeye bakoze ko kwitanga.
Yagize ati “Afurika ntabwo ari ahantu hagenewe ubukene, ibiza, intambara cyangwa ibindi bijyaye na byo; ahubwo Afurika ni ahantu habereye gukorerwa ibintu byinshi nk’ubucuruzi, gushora imari, n’ibindi.”
Akomeza agira ati “Iyo urebye amateka y’u Rwanda aho twavuye, aho tugeze ubu ndetse n’aho dushaka kwerekeza, ntabwo byoroshye gusubiza ibibazo twahuye na byo, ariko twizeye gukomeza gutsinda, kuko ari itegeko ko tubigeraho. Ni cyo Abanyarwanda twiyemeje. Iyo ugiye mu byaro, bakubwira uburyo twahinduye imibereho yabo; amateka y’u Rwanda ni amateka nyayo.”
Abanditsi Patricia Crisafulli na Andrea Redmond bashyize ahagaragara bwa mbere iki gitabo tariki ya 13 Ugushyingo 2012, kigizwe n’amapaji 256.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Inkundo z’iki gihe zikunze kunengwa n’abakuze bavuga ko ari iz’agahararo bitewe n’uko hari inyungu abitwa ko bakundana baba bashaka mu gihe abo hambere ngo bagiraga urukundo rw’umwimerere.Kubera iyo mpamvu rero hari ibishingirwaho bigafatwa nk’ibimenyetso biranga urukundo rw’agahararo.
Inkundo z’iki gihe zikunze kunengwa n’abakuze bavuga ko ari iz’agahararo bitewe n’uko hari inyungu abitwa ko bakundana baba bashaka mu gihe abo hambere ngo bagiraga urukundo rw’umwimerere.Kubera iyo mpamvu rero hari ibishingirwaho bigafatwa nk’ibimenyetso biranga urukundo rw’agahararo.
Iyo ukunda umuntu urukundo rw’agahararo, wowe uba wumva umukunda nyabyo kimwe n’uko urukundo rw’ukuri na rwo rujyana n’ibyiyumviro.
Urubuga www.topsante.fr ruvuga ko urukundo ari amayobera kandi kuruhishura by’ukuri bitoroha gusa, ngo hari ibintu by’ingenzi wagenderaho ukamenya niba umuntu agukunda urukundo rw’ukuri cyangwa urw’agahararo.
1.Uru rukundo ruba rushingiye gusa ku byo umuntu yashimye ku wundi bigaragara inyuma
2. Urwo rukundo rutuma umuntu atabona aho undi afite intege nke n’ibyiza (...)
Iyo ukunda umuntu urukundo rw’agahararo, wowe uba wumva umukunda nyabyo kimwe n’uko urukundo rw’ukuri na rwo rujyana n’ibyiyumviro.
Urubuga www.topsante.fr ruvuga ko urukundo ari amayobera kandi kuruhishura by’ukuri bitoroha gusa, ngo hari ibintu by’ingenzi wagenderaho ukamenya niba umuntu agukunda urukundo rw’ukuri cyangwa urw’agahararo.
1.Uru rukundo ruba rushingiye gusa ku byo umuntu yashimye ku wundi bigaragara inyuma
2. Urwo rukundo rutuma umuntu atabona aho undi afite intege nke n’ibyiza afite rukabikabiriza.
3. Uru rukundo rugereranywa n’akazu kubakishije umucanga gusa kuko rutaramba cyangwa ngo rumare igihe: rurashyuha, rukamenyekana henshi ariko rurangira vuba.
Aha ngo ukunda umuntu nyuma y’ukwezi wabona undi umurusha ibyo wakurikiye kuri we ukaba uramuretse wagukiye wa wundi.
4. Iyo havutse akabazo gato hagati y’abakundana, uru rukundo ruhita ruhagarara, mbese urukundo rw’agahararo ntiruzi kwihangana.
5. Uru rukundo rutangira kandi rukemeranwaho nta gihe cyo gutekereza kibayeho, rufatiraho, kandi nta gihe cyo kumenyana rugira.
6. Urukundo rw’agahararo ruba rufite impamvu ariko zishingira cyane ku ku kwikunda.
7. Urukundo rw’agahararo rugendera ku marangamutima y’abandi ntirwigera rwifatira icyemezo.
8. Urukundo rw’agahararo rubuza amahoro. Kuko ruba rwarakurikiye imimerere igaragara inyuma nk’uburanga cyane cyane, imyambarire n’ubutunzi. Iyo ibyo byose uwari wabikurikiye atakiri kubibona kuri mugenzi we atangira kubura amahoro yibaza uburyo agiye kwishakira abandi babifite ndetse anibaza uko agiye kuruvamo n’uwo utakiri kumugaragarira nka mbere.
9. Urukundo rw’agahararo nta kuri rugira, ruriyoberanya, rurirarira. Guhishanya biraruranga,urufite ntiyigera yumva yakwiyereka mugenzi we uko ari, ahora yirata ibyo afite n’ibyo adafite yaba imitungo, imibereho n’amateka y’ubuzima akurikije uko abona mugenzi we, nubwo ashobora kuba amwibeshyaho.
10. Uru rukundo rw’agahararo nta ntambwe rutera n’iyo rwayitera ruba rugira ngo rwigerere kuri bimwe mu byo rwakurikiye nk’ubutunzi cyangwa se igitsina. Aha ni hamwe ukunda azajya akosereza mugenzi we nabimubwira yumve ntacyo bimutwaye, nta mbabazi yamusaba cyangwa ngo yihatire kwihana iryo kosa ubutazarisubira. Naramuka amusabye imbabazi ntazabikorera kuko yumva yahemukiye mugenzi we, ahubwo azazimusabira kugira ngo icyo amutezeho atagihagarika.
Ibitekerezo
Murakoze ku bitekerezo byanyu ushaka umukunzi w'ukuri utabeshya kd ufite gahunda yo kurushinga ambwire plz kwandika hano suko tuba twababuze ahubwo tuba dushaka abafite gahunda ndumukobwa ngize 25 sinakunze ibintu byo gukundana cyane ninayo mpamvu numva mba mbifitiye ubwoba nabayeho niga mu ba masoeur niyo mpamvu ntabigiyemo rero mumfashe. Murakoze Kanda hano umusubize
ndahari nitwa Gisa Alexis number ni 0722930236 niba. uri series umbwire Kanda hano umusubize
Njyewe ndikumva uwo mukokobwa yamureka kuko nubundi ntabumuntu bumurimo mwarimugiye gukora nubukwe mbega!. Kanda hano umusubize
nanber niyi +254710597457 Kanda hano umusubize
uzamvugishe tupange Kanda hano umusubize
Umukobwa uba mumajyepfo cg wumva yakwemera kuhatura Akaba yifuza gushinga urugo afite hagati ya 24-29 anyandikire kuri whatsaap:0736101605 tumenyane twikundanire twibanire nituba twashimanye! Murakoze! Kanda hano umusubize
Ndashaka Umukunzi Ufite Gahunda 0726776321 Kanda hano umusubize
IHANGANE JYA KWA MUGANGA Kanda hano umusubize
jyakwa muganga Kanda hano umusubize
ndashaka umugore cyangwa umukobwa ufite kashi maze nkamuryohereza ubushaka ampamagare kuri 0728246010 Kanda hano umusubize
Uririwe nturaye Kanda hano umusubize
Jyewe Ndashaka Umugore Ufite Kashi Maze Nkamuryohereza Ubishaka Ampamagare Kuri 0728246010 Kanda hano umusubize
J A K W A M U G A N G A Kanda hano umusubize
Sha ihangane beb gusa uzajye kwamuganga kd umusore umureke Kanda hano umusubize
Ndashaka umudamu cg umukobwa ukuze turyoshya akanshimisha nange nkamufasha.... ufite gahunda? mpamagara tel:0788943346/0728943346 THANKS Kanda hano umusubize
shaka.umusore.unkwiriye Kanda hano umusubize
UKWIRIYE AMEZE ATE Kanda hano umusubize
yonukurindahiri wampfurawe ahubwo shyikira number 0722393230 icyowifuza cyose tuzakigeraho nidutahiriza umugozi umwe umva mama ndimusore Kanda hano umusubize
0782773580 Kanda hano umusubize
Nitwa Joseph KALISA ndi umusore ufite imyaka 24, 1.68m z'uburebure. Ndashaka umukunzi (umukobwa) dukundana ufite gahunda.............Ufite gahunda hamagara +250787567993.............. tumenyane. Kanda hano umusubize
Nitwa Joseph KALISA ndi umusore ufite imyaka 24, 1.68m z'uburebure. Ndashaka umukunzi (umukobwa) dukundana ufite gahunda.............Ufite gahunda hamagara +250787567993.............. tumenyane. Kanda hano umusubize
wowe ushaka umukunzi dore number 0722557708,0785798607 Thx. Kanda hano umusubize
Nibyo Usaba Najye Nibyo Arinkeneye Knd Ndabyifuza Knd Ngusezeraniye Kutazigera Wicuza Nubwo Utashizeho Number Yawe Niba Ufite Gahunda Koko Ntabrage Fata Number Yajye 07234342984 mbimpa cg uhamagare ndaguha tigo cg mtn ubindi turabivugana kur terphone umurakoze NB ARKO UBE UDAKINA MURAKOZE Kanda hano umusubize
URI UMUMAMA UFITE ABANABANGAHEKONDI UMUSORE Kanda hano umusubize
mfite abana babiri Kanda hano umusubize
mwiriwe basomyi bururubuga ndashaka Umugabo twakundana adafite Umugore yaramwigeze cg rumusore ukuze ushaka uwo bazabana byiteka sinshaka umuhehesi kumbabaza oya uwo ntawe nshaka ndi umumama marabyaye nuwaba yarabyaye ntakibazo ufite gahunda ashyireho nombr murakoze Kanda hano umusubize
Malya wamvugisha gewe nditeguye knd mfite nakazi keza 0780324435 Kanda hano umusubize
NDI UMUGABO NA UMUGORE FITI SHAAKA NIBA UFITEKUNDA UZANEREFONE KURIYI +256 771 230 415 URAKOZE Kanda hano umusubize
mamagara twibwirane 0725866609 kuko byose ndabyujuje Kanda hano umusubize
Mariya mpamagarakuri0789470969 tuganire Kanda hano umusubize
NDAHARI NDUMUGABO WABYAYE 0726076521 Kanda hano umusubize
Rwose Mama Mpamagara Twivuganire Nkumare Agahinda Niteguye Kuguhoza Amarira Murakoze Aba Chr Kanda hano umusubize
Mpamagara Ibyo Usaba Nanjye Nibyo Nifuzanga Mpamara Tuvugane Kndi Ndahamya Yuko Utazi Gerawi Cuza 0734342984 murakoze Kanda hano umusubize
KUKI UTASHYIZEHO NUMBER ZAWE KOKO SHYIRAHO EMAIL ZAWE NKUBONE KURI FACEBOOK KANDI NUMBER YANGE NI 0783770477 WASANGA UGIYE GUKEMURA IKIBAZO CYANJYE UKAMARAGAHINDA Kanda hano umusubize
mwiriwe basomyi bururubuga ndashaka Umugabo twakundana adafite Umugore yaramwigeze cg rumusore ukuze ushaka uwo bazabana byiteka sinshaka umuhehesi kumbabaza oya uwo ntawe nshaka ndi umumama marabyaye nuwaba yarabyaye ntakibazo ufite gahunda ashyireho nombr murakoze Kanda hano umusubize
nmbr yanjy ni 0787568571 Kanda hano umusubize
Umva ndumusore Ndakuze Mbabarira Ume Nimber Kukonage Ibyo Ushaka Nagenibyoshaka Basi Umbipe? Ngekwihamagarire. 0726229448 Kanda hano umusubize
mwiriwe basomyi bururubuga ndashaka Umugabo twakundana adafite Umugore yaramwigeze cg rumusore ukuze ushaka uwo bazabana byiteka sinshaka umuhehesi kumbabaza oya uwo ntawe nshaka ndi umumama marabyaye nuwaba yarabyaye ntakibazo ufite gahunda ashyireho nombr murakoze Kanda hano umusubize
WI H A N G A N E !! N T A H A R I .N I M E RO .0782702037 Kanda hano umusubize
0788452527 Kanda hano umusubize
mwiriwe basomyi bururubuga ndashaka Umugabo twakundana adafite Umugore yaramwigeze cg rumusore ukuze ushaka uwo bazabana byiteka sinshaka umuhehesi kumbabaza oya uwo ntawe nshaka ndi umumama marabyaye nuwaba yarabyaye ntakibazo ufite gahunda ashyireho nombr murakoze Kanda hano umusubize
N I Y O .0782702037.n t i u m u s o r e .h a m a g a r a Kanda hano umusubize
urahoneze ndi umusore najengo tuganire wampfurawe number 0722393230 Kanda hano umusubize
ndashaka umukunzi ndumumama mfite umyaka30 uwumva twahura tukikundanira ashyireho number ye tubuvugane Kanda hano umusubize
0722557708,0785798607 Kanda hano umusubize
NDI UMUGAB NSITE IMWAK 31 NAJYE NAMUSHAKAGA +256771230415 UZANEREFON KURI IYONAMBA URAKOZ Kanda hano umusubize
NAJYE NDASHAKA UMUKUNZ FITE 31 BISHOKA UZANEREFON KUR +256 771230415 Kanda hano umusubize
Gusubiza Malya Ibyo Usaba Nibyo Narinkenye Niba Koko Muvandi Ufite Gahunda Mpamagara Kur 0734342984 ubi nikur 4ne Kanda hano umusubize
wowe washakaga umukunzi ,warakinaga cyangaa ngirsa amskuru Mash ya utanga Kanda hano umusubize
Wow ushaka umukunzi nbr ni 0786472994 Kanda hano umusubize
Wow ushaka umukunzi nbr ni 0786472994 Kanda hano umusubize
Nange Ndunva Duhuje Kbs Kanda hano umusubize
Nange Ndunva Duhuje Kbs.Niwitwaraneza Uzamubona Pe Kanda hano umusubize
Nange Ndunva Duhuje Kbs.Niwitwaraneza Uzamubona Pe Kanda hano umusubize
waramubonye se niba utaramubonye ngiyo +250785336294 ou+2560781697239 wakoze cyane Kanda hano umusubize
Sobanura neza kurumumama ushakumukunzi ameze gut?umusore canke umugabo? tubyireneza tumenye nico umushakira kwarukubana canke kushakuwozaragupfubura. Kanda hano umusubize
ndagushaka ngo unyemeze Kanda hano umusubize
Niba warize kdi uri inzobe dore nomero 0787876022 ugomba no kuba ukoresha what's up Kanda hano umusubize
MALYA MVUGISHA 0723287971 Kanda hano umusubize
umva mama niba ufite gshunda nange ndagushaka ngewe mfite 27ans wambipa kuri iyi numero nkabona iyawe tukavugana 0788530261 urakoze Kanda hano umusubize
0782773580 Kanda hano umusubize
Mumumpere Iyi Number Ampamagare Niba Agikeneye Umukunzi Nange Ndamushaka. 0783995542 Kanda hano umusubize
Nimba Utaramuronka Mpamagar Kur 71396717ou 61048385 Kanda hano umusubize
0725218135ndabishaka Kanda hano umusubize
nember niyo 0789386618 Kanda hano umusubize
NIYO07260765210784817913 Kanda hano umusubize
dore number yanjye 0785012038 ndagutegereje jean luc. Kanda hano umusubize
nukuripe!! mpfitegahunda ndusore wampamagara tukaganira number 0722393230 Kanda hano umusubize
0786116770 call me then dupange Kanda hano umusubize
shyaka ko twakwikundanira ubaye ufite gahunda mba muri kenya +254710597457 Kanda hano umusubize
Gusubiza Marya Nsomye Sms Yawe Nyibonye Ntinze Ndabona Hashije Imisi Mbonye Ibyo Usaba Byujuje Kd Aribyo Najye Nifuzaga Niba Utaramubona Knd Uka Ubakina Ufite Gahunda Mpamagara 0734342984 bindi turabiganira kuri 4ne murakoze Kanda hano umusubize
ukwo nukuri. Kanda hano umusubize
ukwo nukuri.jya mudushiriraho amakuru nyene nkayo Kanda hano umusubize
ibyomwatekereje nibyo nange byambayeho naramukundaga cyane narimutezeho ubusugi nibyonacyekaga koyaba abifite arko akomeje kwihagararaho rwagiye rumvamo cyane arko natinyaga kubimwaka rumaze kumvamo ntangira kujyambimwaka nuburyarya bwinshi byanze ndamureka ubundimo gufata praning yokubaka noneho ntazashaka uwange witeka ryose kuko nasanze ntakiza kirimo arko bitumwa ugira kuraje yokumushaka mukabana Kanda hano umusubize
fite ikibazo mumbabarire mufashe byashobeye fite umusore twenda kurushinga ariko ejo bundi habayeho ikosa tutabyumvikanyeho neza ankoresha ibimeze nkagahato noni kibazo fite niki yinjije yahise yinjiza igitsina cye ningufu kuburyo kuburyo ntakindi kintu kigeze kibanziriza ibyo we arangije nko mumasogonda 30 hagataho jye numvaga ntakintu bifasheho ntacyo bibwiye ibyo byose birangiye nko muminota nki 3 natangiye kuva amaraso nkagirango ni ibisanzwe nyuma yaho naravuye kuburyo naze ngurutse kikubita hasi mpita jya muri pharmaci bampa ibinini ndabikoresha ijoro ryose ndaramva ataricyane nkambere none imiti narayimaze hashize icyumweru ibyo bibaye ubu byanze gukira burundu kuburyo buri giha mayo yayje burigihe ibayanduye amaraso byanze gukira burundu none mungire inama yicyo nakora nibahaba hari ikintu kidasanzwe cyambayeho mwasobanurira niba kwiye kujya kureba umuganga ubizobereye cg bizashira mufashe Kanda hano umusubize
jys kwa MUGANGA utszagira infection muvandi. Kanda hano umusubize
ugomba kujya kwa Muganga kdi uwo musore ukamureka Kanda hano umusubize
mpamagara ndaguha ubufasha n'uko ubigenza maze bishire kuri 0725800824 Kanda hano umusubize
Sha ko abantunkabo ndabafit Kanda hano umusubize
Ni byo cyane ubyumve ngo nta na hamwe mwibeshye.murampumuye rwose. Kanda hano umusubize
Mugira Inama Abantuzikabubaka Kanda hano umusubize


text:
Ijambo rya Musenyeri Antoni Kambanda, Umwe mu bahawe ubusaserdoti na Papa Yohani Pawulo II
Bepiskopi, Basaseridoti, Bihayimana,
Bayobozi mu nzego za Leta niz’umutekano,
Bakristu bavandimwe;
Ni ibyishimo bikomeye cyane kongera guhurira hano dushimira Imana nyuma y’imyaka 25, Nyirubutungane Papa Yohani Pawulo II, ubu noneho by’akarusho akaba ari Mt Yohani Pawulo II adusuye. Hari ku itariki ya 7-9/9/2015 Mt Yohani Pawulo II akandagiye ku butaka bw’u Rwanda. Kugeza ubu niwe Mt wa mbere wadusuye akagenda mu misozi yacu tukaganira. By’umwihariko kuri uyu munsi nyirizina Kiliziya yizihizaho ivuka rya Bikiramariya, niho yatuye igitambo cy’Ukaristiya cye cya mbere Imana ku butaka bw’u Rwanda atanga n’Isakaramentu ry’Ubusaseridoti ku basaseridoti 31(25 Rwanda,6 Goma). Kwitariki ya 7/9 akigera mu Rwanda aho yahuriye n’abihayimana n’imbaga y’abakristu yaratubwiye ati “ Mvuye I Roma nje kubasura kugirango mbakomeze mu kwemera kandi ndabasabira kugirango Nyagasani abakomeze mu mahoro n’ubumwe muhore muri umuryango wunze ubumwe† ati “ejo nishimiye kuzaha Ubusaseridoti apapadiri bazakomeza kubaka Kiliziya kugira Imana ihabwe ikuzo kandi n’I gihugu cyanyu gitekane gitere imbere†. Ati: “ndasabira abapadiri, abihay’Imana ngo bagende barusheho kwivugurura mu gutunganira Imana bakaba abahamya b’urukundo rw’ivanjili mu bibazo byose biriho kuri ubu.
1) Tuzirikane ko aya ari amagambo y’umutagatifu utuvuganira ubu ngubu imbere y’Imana.
2) Ku mugoroba w’itariki 8/8/1990 yahuye n’abalayiki kuri stade I Nyamirambo arababwira ati† ndifuza kandi ndizera ko umunsi umwe nzashobora gushyira mu rwego rw’abatagatifu abashakanye, urugo rw’umukristu w’Umunyarwanda kandi twifitemo ingo nyinshi za gi Kristu zishobora kubigeraho.
Bwarakeye Nyandungu atura Igitambo asabira ingo.Ubu noneho Mt Yohani Pawulo II akunda ingo cyane afite ububasha imbere y’Imana bwo kudukorera ubuvugizi kandi benshi bari kumwe nawe imbere y’Imana.
3) Uwo mugoroba nanone wa 8/9/1990 yahuye n’urubyiruko kuri stade amahoro baramutaramira. Bamugejejeho impungenge bafite bagira bati†Igihugu cyacu cy’u Rwanda ni Igihugu cy’imisozi 1000 n’ibibazo 1000† ; arasubiza ati† Rubyiruko mwigira ubwoba, Igihugu cyanyu cy’imisozi igihumbi n’ibibazo igihumbi muzakigire igihugu cy’ibisubuzo igihumbi n’imishinga igihumbi†
Muri uru ruzinduko igihe ahuye n’abaturage ku Kamonyi yagize ati†nakifuje kugera ku misozi yanyu, mu mirima yanyu no mungo zanyu mwese nkabasura ariko ntago mbyanshobokera kubera igihe gito†. Ariko ubungubu nk’umutagatifu ashobora kutugeraho twese, hose kandi igihe cyose. Dukomeze rero tumwiyambaze cyane cyane ko yagiye atuzirikana nko muri jenoside 1994 buri munsi hari isengesho yatuvugiraga, n’ubu mu ijuru ntahwema kutuvuganira
Mutagatifu Papa Yohani Paulo wa II udusabire.
Mbare, kuwa 8 Nzeri 2015
+ Antoine KAMBANDA, Umwepiskopi wa Diyosezi ya Kibungo


text:
Amarasita agira ubwoko bwinshi asukwamo : hari abakunda uduto cyane, abandi bagakunda aya moyenne, abandi bagakunda amanini. Byose biterwa nuko bagusutse naho ubundi buri bisuko byose iyo bisutse neza biba ari byiza.
Amarasita mato yo rero afite umwihariko wo gusa neza kurushaho kandi agatinda gusaza kuko imisatsi itamera ngo mu mutwe bigaragare.
Ushobora kujya uyamesamo ukayumutsa nk’uko wumutsa imisatsi isanzwe, kandi akaba agira uburyo bwinshi wayafungamo ubyikoreye mu rugo cyangwa se ukajya muri salon.
Amarasta mato
Amarasita agira ubwoko bwinshi asukwamo : hari abakunda uduto cyane, abandi bagakunda aya moyenne, abandi bagakunda amanini. Byose biterwa nuko bagusutse naho ubundi buri bisuko byose iyo bisutse neza biba ari byiza.


text:
ISOMO RYA MBERE
Isoma ryo mu ibaruwa yandikiwe Abahebureyi ; i, Heh 12, 18-19.21-24
Bavandimwe, 18ntimwaje mugana ibintu bigaragara, nk’umuriro uhinda cyangwa igicu kibuditse, umwijima cyangwa inkubi y’umuyaga, 19umworomo w’impanda cyangwa ijwi risakabaka, ku buryo abaryumvise basabye ngo be kongera kuryumwa. 21Ibyo babonye byari biteye ubwoba kugeza aho Musa avuga ati«Nakutse umutima, none ndadagadwa!»22Mwebweho mwaje mugana umusozi wa Siyoni n’umurwa w’lmana Nzima, ari wo Yeruzalemu yo mu ijuru, n’inteko itabarika y’abamalayika bakereye ibirori; 23mwasanze ikoraniro ry’abavukambere banditswe mu ijuru; mwegera n’Imana Umucamanza wa bose, n’intungane zageze ku ndunduro; 24mwegera kandi Yezu, We muhuza w’Isezerano rishya ku bw’amaraso yamishwe, aruta kure ay’Abeli.
ZABURI (Zab 48 (47), 2-3a, 3b-4, 9, 10-11)
Inyik/Nyagasani, duhora tuzirikana ineza yawe,
Duteraniye mu Ngoro yawe!
Uhoraho ni igihangange,
akwiye gusingirizwa bihebuje mu murwa w’Imana yacu.
Umusozi we mutagatifu urajimije mu bwiza,
Ukanezeza lsi yose!
Umusozi wa Siyoni uri hariya mu majyaruguru,
Ni wo wubatseho umurwa w’umwami w’igihangange;
Imana ituye hagati mu ngoro zaho,
ikaherekanira ko ari yo buhungiro butavogerwa.
Uko twabyumvise ni ko twabyiboneye,
mu murwa w’Imana yacu,
Mu murwa w’Uhoraho, Umugaba w’ingabo,
Wa wundi Imana ishyigikiye ubuziraherezo.
Mana yacu, duhora tuzirikana ineza yawe,
Duteraniye mu Ngoro yawe nyirizina.
Ak’izina ryawe, Mana yacu,
n’ibisingizo byawe byarasakaye kugera ku mpera z’isi.
IBANGONDIRIMBO RIBANZIRIZA IVANJILI (Mk1,15)
Alleluya Alleluya.
Ingoma y’Imana iregereje,
Nimwisubireho maze mwemere Inkuru Nziza!
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 7-13)
Muri icyo gihe, 7Yezu ahamagara ba bandi Cumi na babiri, abohereza babiri babiri mu butumwa, abaha n’ububasha kuri roho mbi. 8Abategeka kutagira icyo bajyana mu rugendo, kereka inkoni yonyine; nta mugati, nta ruhago, nta biceri mu mukandara, 9keretse kwambara inkweto z’urugendo, ariko ati «Ntimwambare amakanzu abiri.» 10Yungamo ati «Urugo muzinjiramo rwose, muzarugumemo kugeza igihe muhaviriye. 11Nimugera ahantu ntibabakire kandi ntibabumve, mujye muhava mubanje gukunguta umukungugu uri ku birenge byanyu, bibabere ikimenyetso kibashinja.» 12Nuko baragenda, batangaza ko abantu bagomba kugarukira Imana. 13Birukana roho mbi nyinshi, kandi basiga abarwayi benshi amavuta, barabakiza.


text:
Abageni bakoze agashya, bakora ibirori by’isabukuru y’imyaka 50 bamaze bakoze ubukwe, ariko aho kwambara indi myenda ijyanye n’’izabukuru barimo, biyambarira imyenda y’abageni bambaye mu 1966 ubwo bakoraga ubukwe.
Carole-Ann na Jim Stanfield bo mu gihugu cy’u Bwongereza, bakoze ubukwe tariki 1 Ukwakira 1966, mu minsi ishize bakaba barizihije isabukuru y’imyaka 50 bamaze bakoze ubukwe, ariko igitangaje ni uko imyenda bambaye mu bukwe bwabo ari nayo bongeye kwambara muri ibi birori by’isabukuru.
Kubabona bongeye kwambara imyenda bambaye mu gihe cy’ubusore bwabo, ku munsi w’amateka bambikanaga impeta, byashimishije cyane ibitabiriye ibi birori, dore ko ubu bashaje kandi bakaba bamaze kugwiza abuzukuru n’abuzukuruza.